«ДИНАМО» - «АНДИЖОН»: УСТУНЛИК КИМДА?\nПро-Лига 27-тури доирасидаги марказий ўйинларидан бири Самарқандда кечади. Азалий рақиб саналмиш “Динамо” ва “Андижон” жамоалари ўзаро майдонга тушишади.\nСуперлигани мақсад қилган ушбу икки клуб айни дамда икки хил вазиятда. Про-Лига “А” гуруҳида “Динамо” 33 очко билан 5-ўринда кетаётган бўлса, 10 очко кўп жамғарган “Андижон” 43 очко билан 1-поғонадан жой олган.\nСамарқанддаги ўйиндаги ғалаба “Динамо” учун Суперлига йўлланмаси учун курашиш имкониятини оширса, “Андижон” 3 очкони қўлга киритмаган тақдирда пешқадамликни қўлдан бой бериши мумкин.\nНабватдаги турда ҳам 5 октябрь куни ушбу жамоалар 4-давранинг дастлабки учрашувида Андижонда ўзаро беллашишади.\nАЗИМОВ ВА ОТАХОНОВ ЎЙНАМАЙДИ\n“Динамо” – “Андижон” учрашуви олдидан ҳар икки жамоа таркибида биттадан йўқотиш мавжуд. Самарқандликлар сафида Жасур Азимов сариқ карточкалари сони 4 тага етгани боис ёрдам бера олмаса, андижонликлар сафида Иброҳим Отахонов худди шу сабаб жамоасига ёрдам бера олмайди.\n«Динамо» 3-даврани анча юқори суръатда ўтказаётиб, ўтказган сўнгги 7 та учрашувида 16 очко жамғарган бўлса, “Андижон” сўнгги 7 та ўйинда 11 очко жамғарди. Жамоаларнинг сўнгги 5 та турдаги натижалари:\n«Динамо»нинг сўнгги 6 та ўйини:\nДинамо – Машъал – 2:0\nИстиқлол – Динамо – 0:1\nДинамо – Хоразм – 2:1\nСурхон – Динамо – 1:1\nДинамо – Шўртан – 1:2\nОрол – Динамо – 0:2\n«Андижон»нинг сўнгги 6 та ўйини:\nИстиқлол – Андижон – 1:0\nАндижон – Хоразм – 6:1\nСурхон – Андижон – 0:3\nАндижон – Шўртан – 0:1\nОрол – Андижон – 1:1\nАндижон – Нори – 0:0\nСтатистикага назар ташлар эканмиз, “Динамо” ва “Андижон” чемпионат доирасида 42 марта ўзаро тўқнаш келишган. Ушбу ўйинлардан 18 тасида “Динамо” “Андижон”ни мағлуб эта олган. 15 ўйинда эса андижонликлар ғолиб бўлишган. 9 та ўйинда эса томонлар муроса кўчасини танлашган.\nЖамоаларнинг дастлабки даврадаги ўйинида 1:1 ҳисоби қайд этилган бўлса, Андижондаги ўйинда 3:1 ҳисобида мезбонлар зафар қучишган.\n“Динамо” шу кунгача ўзаро ўйинларда “Андижон” дарвозасига 64 та гол киритган. “Андижон”нинг голлари эса 55 та. “Бургутлар” ўзаро ўйинларда 54 очко ишлаб олишган бўлса, “Динамо” эса 63 очкони қўлга кирита олган.\n«Динамо» 1993 йилдан буён Самарқандда «Андижон»га мағлуб бўлмаган. “Динамо”нинг “Андижон” устидан эришган энг йирик ғалабаси 6:1ни ташкил қилади. Ўшанда самарқандликлар сафида Ҳамдам Раҳмонов захирадан майдонга тушиб, 5 та гол муаллифига айланган. Бу чемпионатдаги рекорд натижадир. “Андижон”нинг “Динамо” устидан қозонган энг йирик ҳисобдаги ғалабаси эса – 4:1га тенг.\nСамарқандда ўтган сўнгги 6 учрашув:\n14.05.2018 «Динамо» - «Андижон» 1:1\n“Динамо” Самарқандда ўтган ўзаро 20 та ўйиннинг 13 тасида ғалаба қозонган. 6 та учрашувда дуранг қайд этилган.\n“Андижон” ўз тарихида бир маротиба - 1993 йилда Самрқанддан ғалаба билан қайтган. Шундан кейин бўлиб ўтган 19 ўйинда “Динамо” ўз майдонида бу рақибга умуман мағлуб бўлмаган.\nУшбу учрашувни бошқариб бориш тажрибали ҳакамлардан бири Владислав Цейтлинга ишониб топширилган.\n27-тур. 30 сентябрь (якшанба)\nЎқилди (марта): 542. Киритилган сана: 2018-09-29 00:00:00.


БИЛИМДОНЛИК ВА МАҲОРАТ СИНОВИ 2014,3-сон\nЯратилган куни 26.08.2015 06:36 | | Кўрилган: 1926\nУларда юқори натижаларни қўлга киритган МТлар етакчилари навбатдаги ҳисобот-сайлов йиғилишларида ўз вазифаларига қайта сайланишга муваффақ бўлдилар.\nЖорий йилнинг март ойида ЎзКОЖ МБ ташаббуси билан тизимимиздаги раҳбар кадрлар малакасини оширишга бағишлаб уюштирилган семинар доирасида мавжуд 14 та ҳудудий бошқарув раислари илк бор аттестация синовларига жалб қилинди. Ушбу тадбир ҲБ масъулларининг сўнгги йилларда олиб борган ижтимоий-иқтисодий фаолияти, сиёсий, ҳуқуқий соҳаларда эгаллаган билим ва кўникмаларига берилган муносиб баҳо бўлди десак янглишмаймиз. Аттестация имтиҳонлари МБ Раёсати томонидан ишлаб чиқилган йўриқномага мувофиқ учта йўналишда ташкил этилиб, иштирокчиларнинг интеллектуал салоҳияти, касбий маҳорати ЎзКОЖ раиси ўринбосари Д. Султонов бошчилигидаги ишчи ҳайъати томонидан 100 баллик тизим асосида баҳоланди. Тадбир доирасида дастлаб қатнашчиларнинг брайль ёзуви бўйича саводхонлик даражаси ўрганилди. Албатта, тизимимиз ташкилотларида раҳбарлик лавозимида ишлаётган ҳар бир шахс кундалик фаолиятда махсус ёзувдан бевосита фойдалана олиши зарур. Ушбу шарт бўйича аксарият ҲБ етакчилари қониқарли натижага эришдилар. Брайль ёзувини қисман ўзлаштирган айрим ВБ раислари эса шартли равишда баҳоланди.\nАттестациядаги навбатдаги синов тезкор савол-жавоблар асосида иштирокчиларнинг умумий билимдонлик ҳамда касбий маҳорат даражасини белгилашга йўналтирилди. Яъни бунда ҲБ мутасаддилари “ЎзКОЖ Устави”нинг мазмун-моҳияти, тизимимизда ҳужжат юритиш ҳамда оммавий тадбирларни уюштириш тартиби, шунингдек, ижтимоий соҳага доир билимларини намойиш этдилар. Ушбу шартда иштирокчиларнинг маънавий-ахлоқий сифатлари ҳам алоҳида эътиборга олинди. Маълумки, ҲБ раисларининг аксарияти олий маълумотли, катта ҳаёт ва иш тажрибасига эга кишилардир. Шунга кўра, мазкур йўналишда деярли барча қатнашчилар ижобий натижаларни қўлга киритдилар.\nТадбирнинг сўнгги шартида МБ Ташкилий-ижтимоий, Ишлаб чиқариш ва маркетинг бўлимлари томонидан берилган хулосаларга таянилган ҳолда ҲБ раислари етакчилигида жойларда оммавий-ташкилий, маданий-маърифий ҳамда молиявий-иқтисодий соҳаларда олиб борилган фаолият кўрсаткичлари, ҳудудлардаги иш юритиш ва ижро интизоми ҳолати таҳлил қилинди. Бунда асосан Қашқадарё, Сурхондарё, Бухоро ВБ етакчилари юқори балл тўплашга муваффақ бўлдилар.\nТаъкидлаш жоизки, аттестация синовлари ҳар бир раҳбар ходимни ўз вазифасига масъулият билан ёндашишга, иш тажрибасини бойитишга, келажакда янги марраларни забт этишга ундайди. Жамиятимиз миқёсида илк маротаба уюштирилган ушбу тадбир ҲБ масъулларининг ўз устида янада кўпроқ ишлашлари, демакки, фаолият самарадорлиги ошишига замин яратгани шубҳасиз. Аттестация комиссияси қарорига мувофиқ ҲБ раислари якуний натижалар асосида қониқарли, яхши ва аъло баҳоларга муносиб кўрилди. Тадбир сўнгида МБ томонидан уларга аттестация синовларидан муваффақиятли ўтганлик ҳақидаги маълумотни тасдиқловчи гувоҳномалар топширилди.


Ов қуролига бепарволик вояга етмаган боланинг ўлимига сабаб бўлди\nОв қуролига бепарволик вояга етмаган боланинг...\n06.03.2019 12:44 0 1689\nЖиноят ишлари бўйича Нурота туман судининг сайёр очиқ суд мажлисида амалиётда жуда кам учрайдиган жиноят — Ўзбекистон Республикаси ЖКнинг 249-моддаси, яъни ов қуролини бепарволик билан сақлаш натижасида одам ўлимига олиб келган «иш» кўриб чиқилди.\nИш ҳолатларига кўра, судланувчи Қ.Жумаев 2010 йилдан овчилик фаолияти билан шуғулланиб келган. У ўзига тегишли «Б» русумли, 2 милли, 16 калибрли ов қуролини белгиланган тартибда сақлаш қоидаларига риоя қилмасдан ётоқхонасидаги диван остида сақлаб келади.\n2019 йил 11 январь куни унинг вояга етмаган ўғли О.Бўстонов ва қариндоши (у ҳам вояга етмаган) Ш.Хидиров диван остида турган ов қуроли ва жанговар ўқларни олиб, ўйинчоқ сифатида ўйнаш мақсадида бир-бирига тортган вақтида милтиқ отилиб кетади. Натижада Ш.Хидиров воқеа жойида вафот этган.\nСуд иш ҳужжатларини атрофлича ўрганиб чиқиб, далилларга баҳо берди. Жабрланувчининг даъвоси йўқлигини инобатга олиб, судланувчига нисбатан жиноят қонунчилигида белгиланган тартибда жазо тайинланди.\nАслида, судланувчи Қ. Жумаевнинг воқеаларнинг бундай ривожини кутмаганлиги, қилмишидан пушаймонлиги бот-бот такрорланаётган бўлса-да, энди марҳумни ҳаётга қайтаришнинг имконсизлиги дилни хира қилади.\nжиноят ишлари бўйича Нурота туман суди раиси\nсуд фожиа Нурота ов қуроли\nЖамият Кеча, 18:59\nҲуқуқ 15/04, 18:48\nПора олиш ва бошқа жиноятларда айбланаётган агентлик раҳбарларининг суди бошланди\nҲуқуқ 14/04, 22:16\nТошкентда адвокат банкни судга бериб, ютиб чиқди


Бош сахифа > Фаолият > Ҳуқуқий ҳимоя > Атрофлича таҳлил\n11.08.2017. Ўзбекистон касаба уюшмалари Федерацияси томонидан Халқаро меҳнат ташкилоти ҳамда Жаҳон банки билан ҳамкорликда «Қайта алоқа механизмини 2017 йилда янада такомиллаштириш масалалари» мавзуида семинар-тренинг ташкил қилинди. Унда касаба уюшма фаоллари, тизимдаги юридик бўлимлар ҳуқуқшунослари, ХМТ ва Жаҳон банки вакиллари иштирок этди.\n— Касаба уюшмалари халқаро ҳамкорлар билан дўстона муносабатларни йўлга қўйган, — дейди Фарғона вилоят касаба уюшма ташкилотлари бирлашмаси кенгаши юристконсулти Орзигул Қозихонова. — Бугунги семинар ҳам бунга яққол мисол бўла олади. Унда фуқароларнинг мурожаатлари билан ишлашнинг психологик хусусиятлари, халқаро меҳнат стандартларини миллий қонунчилигимизга имплементация қилиб бориш истиқболлари, меҳнат соҳасида ижтимоий шериклик, меҳнат муҳофазасини таъминлашда касаба уюшмаларининг ўрни, қишлоқ хўжалигида мавсумий меҳнатни ҳуқуқий тартибга солиш каби масалалар атрофлича таҳлил қилинди. Амалга ошириладиган ишлар келишиб олинди.\nҚайд этиш керакки, касаба уюшмалари фуқароларнинг мурожаатларини кўриб чиқишда ўзига хос тажрибани йўлга қўйган. Қайта алоқа механизми фуқаро томонидан мурожаат ҳолати, у юзасидан олиб борилаётган ишлар тўғрисида доимо хабардор бўлиш имконини яратмоқда. Бундан ташқари, махсус дастурий таъминот мурожаатларни тезкорлик билан рўйхатга олиш, уларни гуруҳлаштириш борасида қўл келмоқда.\nСеминар иштирокчилари қайта алоқа тизимини янада такомиллаштириш, меҳнат соҳаси билан боғлиқ муаммоларни ҳал этишнинг самарали йўлларини жорий қилиш масалаларида маърузалар билан танишди.


Россиялик кардиожарроҳлар Сурхондар...\nРоссиялик кардиожарроҳлар Сурхондарёда мураккаб жарроҳлик амалиётларини ўтказишмоқда\nРеспублика ихтисослаштирилган кардиология тиббий-амалий илмий марказининг Сурхондарё вилояти филиалида Россиянинг Новосибирск шаҳрида жойлашган Мешалкин номидаги қон айланиш патологиялари илмий текшириш институти кардиожарроҳлари Виталий Байструков ва Сардор Раҳмонов маҳаллий ҳамкасблари билан биргаликда кардиожарроҳликда энг мураккаб ҳисобланадиган қон томирларини стендлаш амалиётини ўтказмоқда.\nБу эса Сурхондарё вилояти ҳокими Тўра Боболов бошчилигидаги делегациянинг шу йил август ойида Россия Федерациясига сафари чоғида воҳада кардиохирургияни ривожлантириш, мураккаб жарроҳлик амалиётларини ҳамкорликда амалга ошириш, мутахассисларни ўқитиш, ўзаро тажриба алмашиш юзасидан Новосибирск шаҳрида жойлашган Мешалкин номидаги қон айланиш патологиялари илмий текшириш институти ҳамда Республика ихтисослаштирилган кардиология тиббий-амалий илмий маркази Сурхондарё филиали ўртасида тузилган шартноманинг амалий самарасидир.\nСурхондарёлик мутахассислар билан ҳамкорликдаги юқори технологияли жарроҳлик амалиётларимиз муваффақиятли ўтмоқда, – дейди Виталий Байструков. – Малакали шифокорлар билан ишлаш бизга завқ бағишлаётир. Тиббиёт ҳамшираларининг жарроҳлик амалиётидаги иши ҳам юқори даражада. Бу ердаги шароит ва имкониятлар таҳсинга лойиқ. Тиббиёт ҳамшираларининг жарроҳлик амалиётидаги иши ҳам юқори даражада. Дори-дармон билан таъминлаш ҳам яхши йўлга қўйилган.\nЯқин йилларгача кардиология соҳасида мураккаб жарроҳлик амалиётларини ўтказиш нафақат вилоятда, балки Республика миқёсида ноёб ҳодиса ҳисобланарди. Бу борада ҳатто хорижий мамлакатларнинг малакали мутахассисларига мурожаат қилинарди. Бугунги кунда соҳага берилаётган юксак эътибор туфайли уларга эҳтиёж кескин камайган. Барча жарроҳлик амалиётлари ва даволаш ишлари вилоятимизнинг ўзида бажарилмоқда. Бу эса беморларга бир қатор қулайликларни яратмоқда.\nШифохонага нафас олганда кўкрак соҳасида санчиқли оғриқ, нафас олиш етишмовчилиги, тез ҳолсизланиш аломатлари билан келгандим, – дейди музработлик Феруза Ҳасанова. – Муваффақиятли ўтган мураккаб жарроҳлик амалиётидан сўнг ўзимни жуда яхши ҳис этмоқдаман. Тетикман. Одамлар соғлиғи ҳақида қайғураётган, шундай шароитларни вилоятимизнинг ўзида яратиб бераётган Юртбошимизга раҳматлар айтаман.\nМутахассислар таъкидлашича, юрак қон-томир касалликларининг баъзиларини ёпиқ йўл билан операция қилиш орқали даволаш мумкин. Бироқ, юрак клапанлари билан боғлиқ мураккаб патологияларни фақат очиқ операция усулидагина бартараф этиш мумкин. Бу жарроҳлик амалиётларини ўтказиш учун қўшимча замонавий тиббий шароитлар ва малакали мутахассислар ҳамкорлиги талаб этилади.\nАйни пайтда Республика ихтисослаштирилган кардиология тиббий-амалий илмий марказининг Сурхондарё вилояти филиалида очиқ усулдаги ана шундай кардиожарроҳлик амалиётларини ўтказиш шароитларини яратиш бўйича Мешалкин номидаги қон айланиш патологиялари илмий текшириш институти кардиожарроҳлари билан келишиб олинди.\nБир сўз билан айтганда, ўзаро ҳамкорлик филиал шифокорларига россиялик ҳамкасблари билан мунтазам тажриба алмашиш имкониятини яратмоқда. Бу эса аҳоли саломатлигини янада мустаҳкамлашга, маҳаллий мутахассисларнинг юқори технологияга асосланган энг мураккаб кардиожарроҳлик амалиётларини муваффақиятли ўтказишдаги тажрибаларини янада бойитишга хизмат қилади.


Британия ҳарбий-ҳаво кучларининг F-35 қирувчи самолёти Ўрта ер денгизига қулади | Azon.uz - Ахборот-таҳлилий портал\n890 15:15 18.11.2021\nБритания Ҳарбий-ҳаво кучларига тегишли F-35 қирувчи самолёти Ўрта ер денгизига қулаб тушган. Учувчи катапульта қилиб омон қолган. Бу ҳақда Буюк Британия мудофаа вазирлиги хабарига таяниб, The Guardian газетаси хабар берган.\n«Британия F-35 қирувчи самолёти HMS Queen Elizabeth авиаташувчисидан парвоз қилаётганда бугун эрталаб Ўрта ер денгизида денгизга қулаган», — дейилади вазирлик твиттер саҳифасида.\nМудофаа вазирлиги маълумотларига кўра, учувчи жабрланмаган, у кемага олиб кетилган. Вазирлик ҳодисанинг бошқа тафсилотларини ошкор қилмаган.\nСамолёт кўплаб мамлакатлар учун ноёб топилма ҳисобланади, чунки унда кўплаб илғор ноёб технологиялар, жумладан вертикал учиш ва қўнишни амалга ошириш қўлланилган. Самолётнинг тахминий нархи ҳозирги кунда 116 миллион доллар.\n«F-35B вертикал қўниш қобилияти туфайли дунёдаги энг қиммат самолёт ҳисобланади. Бу хусусият оддий қирувчи самолётларни қабул қила олмайдиган Британия авиаташувчилари учун зарур», — деб ёзади нашр таҳлилчилари.\nМуаллифлар Буюк Британияга Россия унга етиб боргунга қадар, қулаган самолётни имкон қадар тезроқ олиб чиқишни маслаҳат берган. Нашр мисол тариқасида Москванинг МиГ-29К ва Су-33 самолётлари 2016 йилда Ўрта ер денгизига қулаганидан сўнг уларни кўтариш борасидаги саъй-ҳаракатларини эслаган. Ўшанда русларнинг мақсади самолёт технологиялари НАТО мамлакатлари қўлига тушмаслиги бўлган эди.\nБуюк Британия Британия ҳарбий ҳаво кучлари ҳарбий Махсус самолёт\nЎзбекистон Марказий Осиёдаги ўзгаришларга ягона умид сифатида таъкидланди\n2072 23:05 14.01.2022\nБуюк Британия Ўзбекистоннинг эмланганлик тўғрисидаги сертификатларини тан олади\n297 15:30 07.01.2022\n2339 19:05 03.01.2022\n1575 11:30 30.11.2021\n811 13:30 24.11.2021\nШаҳзода Чарльз Мисрда Азҳар талабалари билан учрашди\n707 13:05 24.11.2021


18 апрел 2021, Тошкент вақти: 16:10\nБирваркайига тўрт республиканинг халқ артисти Комилжон Отаниëзовнинг таваллуд куни мухлислар даврасида нишонланмоқда.\nЎзбек ашулачилигида Озарбайжон торини урф қилган ҳофиз Комилжон Отаниëзов тирик бўлганида 95 ëшга кирар эди.\nОтаниëзовнинг таваллуд кунини шу кунларда Хоразм, Қозон ва Ашхободдаги мухлислари тўй қилмоқда.\n1917 йилнинг 20 июлида Хоразмнинг Бўйрачи қишлоғида туғилган Комилжон Отаниëзов 1949 йили Ўзбекистон халқ артисти унвонига сазовор бўлди.\n1964 йили эса ҳофизга Туркманистон халқ артисти унвони берилди.\nКейинчалик Комилжон Отаниëзов Қорақалпоғистон, Татаристон халқ артисти унвонларига ҳам лойиқ кўрилди.\nЎзбек ашулачилари ичидан илк бор чет элда концерт берган ҳофизлардан бири ҳам Комилжон Отаниëзов эди.\nОтаниëзов Совет Иттифоқи номидан Ҳиндистон, Хитой, Бирма, Афғонистон, Камбоджа ва Тайландда концертлар берди.\nУ Совет ҳукумати тарафидан кетма-кет 3 марта Ҳурмат белгиси ордени билан мукофотланган.\nКомилжон Отаниëзов 1975 йили 5 ноябрда Тошкентда вафот қилди.\nВремяни тўхтатган хофиз\nЎтган асрнинг олтмишинчи йилларида Ўзбекистон телевидениеси ўз кўрсатувларини эфирга узатганида Марказий Телевидениенинг “Время” дастурини олиб кўрсатишга мажбур эди.\n“Время” дастури бошлангани онда барча ўзбек дастурлари тўхтатиши лозим бўлган.\nТошкентнинг Бошлиқ маҳалласидаги теледастурларни эфирга узатиш республика идорасининг 1967 йилги "ТВ-зона 4" деган дафтарида бир ЧП (Фавқуллода ҳодиса) қайд қилинган.\nБу дафтарда ëзилишича, ўша йилнинг ноябр ойи кунларидан бирида “Время” программаси эфирга узатилмасдан унинг ўрнига Комилжон Отаниëзов концерти берилган.\nТелеузатиш марказидаги техник Комилжон Отаниëзовнинг мухлиси бўлгани боис Москвани улашни унутиб қўйган ва пировардида ҳайфсан олган.\nХозир Британияда истиқомат қиладиган олим Аҳмаджон ака Хоразмий ўша воқеани яхши эслайди:\n- Москванинг Время деган программаси келган пайтда ҳамма нарса тақа-тақ тўхтаб, Время берарди. Ўша пайтда Комилжон Отаниëзов ашула айтиб турган эди, концерти бор эди телевизорда. Бирдан Комилжон Отаниëзов ашуласини тугатмасдан Время бошлаворди. Икки минут ўтар-ўтмас Времяни тўхтатди-да, яна Комилжон ака ашула айтиб юборди. Тўрт минут ўтар-ўтмас яна Время кўрсатиб юборди. Ундан кейин яна Комилжон ака ашула айтди. Телевизор тугагунча айтди ўзиям, дейди Аҳмаджон Хоразмий.\nСуҳбатдошга кўра, Совет Иттифоқининг энг асосий теледастурини тўхтатиш ўша пайтдаги мафкурага қарши бориш билан тенг бўлган.\nБу воқеадан сал ўтмай Муштум журналида Комилжон Отаниëзов танқид қилинган карикатура пайдо бўлди.\nКарикатурада Отаниëзов хотинлар каби кокил соч қўйган тарзда гавдалантирилади. Расм изоҳида эса "Отаниëзов ўзи эркак бўлиб, хотинчалиш қўшиқлар айтди", деб ëзилган эди.\nАна шундан кейин ҳофиз республикани тарк қилиб, бир муддат Туркманистонда ижод қилишга мажбур бўлгани айтилади.\nКоммунист бўлишини рад қилган ҳофиз\n"Комилжон Отаниëзов куйлайди" деган пластинкадан ҳофизнинг Коммунист партиясини ва Совет ҳукуматини улуғловчи қўшиқлари ўрин олган.\nСССРнинг “Мелодия” овоз ëзиш студиясининг олтин фондидан ўрин олган бу ëзувларда нафақат коммунизм мадҳиялари, балки диний-мистик, ҳазил-фолклор ва сувора йўналишидаги қўшиқлар мавжуд.\n“Мелодия” студиясида овоз ëздирган ҳофиз СССРда катта мавқега эга бўлган. Бундан ташқари, Совет кино қўмитаси "Комилжон Отаниëзов куйлайди" деган филмни суратга олган.\nОтаниëзовни яхши билган Аҳмад Хоразмийга кўра, ҳофизга бир неча маротаба Коммунистик партияга кириш таклиф қилинган.\nКомилжон Отаниëзов турли сабаблар билан ўзини компартиядан олиб қочгани айтилади.\nАҳмаджон акага кўра, ана шундан кейин Комилжон Отаниëзовга Социалистик меҳнат қаҳрамони унвони бериш масаласи кун тартибидан олиб ташланган:\n- Комилжон Отаниëзовга “Сиз партияга ўтинг. Шунда сизга “Социалистик меҳнат қаҳрамони” унивони берамиз тезда” деган пайтда партияга ўтмасдан, унвондан воз кечган шу одам. 50 ëшга кирган пайтда унга “Социалистик меҳнат қаҳрамони”ни бермоқчи бўлишган.\nКомилжон Отаниëзовни яхши билганлар унинг бутун умр беш вақт намозни канда қилмаганлигини айтишади.\n"Совет даврида бунга амал қилиш мушкул бўлган", дея эслайди Комилжон Отаниëзовни яқиндан билган раққоса Гавҳар Матëқубова.\n- Комилжон аканинг Муҳаббат деган қизи билан дўст эдим. Уйларига бориб турар эдим. Уй ичида Комилжон ака тақводор ҳаëт кечирар эди. Беш вақт намоз канда бўлмас эди.\nКомилжон Отаниëзовни яхши билган Аҳмаджон ака эса у концерт бераётганда ҳам хуфтон намозини ўқишга вақт топганини ëзади:\n- Концерт залларида концерт бўлиб турган пайтда Хуфтон намози кирган пайтда бошқа биттасига номерни бериб, ўзи бориб Хуфтон намозини ўқиб келарди. Ўша вақтларда беш вақт намоз ўқиганини мен шахсан биламан.\nКомилжон Отаниëзов оламдан ўтган 1975 йилда унинг номини абадийлаштириш тўғрисида ҳукумат қарори чиқди.\nБу қарорга кўра, у ўқиган мактаб ва Хоразм вилоят филармониясига Комилжон Отаниëзов номи берилди. Филармония олдида унинг тор ушлаб турган ҳайкали ўрнатилди.\nЎзбекистон мустақил бўлганидан кейин мактабларни атоқли одамлар номи билан юритишга барҳам берилди.\nОқибатда ҳофиз ўқиган мактаб Комилжон Отаниëзов номидан мосуво бўлди.\nФилармониянинг вилоят бўлими "Ўзбекнаво" таркибига кирганидан кейин Комилжон Отаниëзов номидан воз кечди.\nКейинги йилларда Урганч шаҳрини қайта қуриш амалиëти пайтида Отаниëзов ижод қилган филармониянинг тарихий биноси йиқитилди.\nБино олдидаги ҳайкал ҳам синдириб ташланди.\nБир вақтлар Совет Иттифоқини чет элларда тамсил қилган ҳофизнинг юбилейи шу кунда фақат вилоятдаги мухлислар доирасида ўтказилмоқда.\nКомилжон Отаниëзовнинг таввалуд куни нишонланмоқда


Унда депутатлар, вазирлик ҳамда идоралар, халқаро ва жамоат ташкилотлари вакиллари, оммавий ахборот воситалари раҳбарлари, маҳаллий ҳамда хорижий экспертлар қатнашди.\nТадбирда сўзга чиққанлар мамлакатимизда ҳаётга татбиқ қилинаётган кенг кўламли демократик ислоҳотлар жараёнида ОАВ фаол иштирок этаётганлигини алоҳида таъкидлашди. Бу, шубҳасиз, матбуот ва ахборот эркинлиги, давлат ҳокимияти ҳамда бошқаруви органлари фаолияти очиқлигини таъминлашда оммавий ахборот воситаларининг роли ва таъсирини оширишга қаратилган саъй-ҳаракатларнинг самарасидир. Хусусан, соҳанинг мустаҳкам қонунчилик асоси яратилган бўлиб, у тобора такомиллаштириб борилмоқда.\nБу аҳолини юртимизда кечаётган ижтимоий-иқтисодий ислоҳотлардан тўлиқ хабардор қилиш имконини бераётир.\nМамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси асосида 2014 йил май ойида қабул қилинган “Давлат ҳокимияти ва бошқаруви органлари фаолиятининг очиқлиги тўғрисида”ги Қонун аҳолининг ахборот соҳасидаги ҳуқуқ ҳамда манфаатларини таъминлаш, давлат ва жамоатчилик ўртасида самарали мулоқотни йўлга қўйишда ОАВ ролини янада юксалтириш борасида янги босқични бошлаб берди. Буни айни чоғда юртимизда мавжуд оммавий ахборот воситаларининг 60 фоизга яқинини нодавлат медиатузилмалари ташкил этаётгани мисолида ҳам кўриш мумкин. Шунга мос равишда давлат ҳокимияти ҳамда бошқаруви органлари ахборот манбалари тобора ривожланиб бораётгани ҳам эътиборлидир. Маълумотларга кўра, ҳозирги пайтда давлат ҳокимияти ва бошқаруви органларининг 114 та веб-сайти фаолияти йўлга қўйилган. Улар томонидан кўрсатилаётган электрон хизматлар кўлами ҳамда сифати ҳам тобора салмоқли бўлиб бораяпти.\nКонференция иштирокчилари томонидан Президентимизнинг 2011 йил 30 декабрдаги “Оммавий ахборот воситаларини янада ривожлантириш учун қўшимча солиқ имтиёзлари ва афзалликлар бериш тўғрисида”ги қарори ОАВ фаолияти -самарадорлигини ошириш ҳамда давлат ҳокимияти ва бошқаруви органлари фаолияти устидан жамоатчилик назоратини кучайтиришда муҳим ўрин тутаётгани қайд этилди. Яъни оммавий ахборот воситалари ҳамда нашриётларга қатор имтиёз ва преференциялар бериш белгиланган бўлиб, бу амалда юксак натижалар бераётир.\n— Ўзбекистонда оммавий ахборот воситаларини қўллаб-қувватлаш борасида яхши тажриба тўпланган, — дейди “Panorama Worldwide” медиакомпанияси ижрочи продюсери Людовик Пето (Франция). — Аввало, соҳа тараққиётида муҳим омил бўлаётган мустаҳкам қонунчилик базаси яратилган. Улар учун турли енгилликлар берилмоқда. Журналистлар ривожланган давлатларга бориб, малака ошириб келаётир. Пировардида буларнинг барчаси ОАВни янада такомиллаштириш, журналистлар касб маҳорати ҳамда билимини кучайтиришда қўл келмоқда, десак, айни ҳақиқатни айтган бўламиз. Мазкур халқаро конференция ҳам ана шу мақсадга қаратилгани билан аҳамиятлидир. Зеро, биз бу ерда нафақат ўз тажрибамизни ўртоқлашдик, айни чоғда ўзбекистонлик ҳамкасбларимиздан кўп жиҳатларни ўргандик.\nТадбирда республикамизда оммавий ахборот воситаларининг самарали фаолият юритиши учун барча шарт-шароит яратилгани ва давлат ташкилотлари билан фуқаролик жамияти институтлари ўртасида жамоатчилик мулоқотини шакллантиришда уларнинг ўрни ҳамда аҳамияти ортиб бораётгани, соҳада халқаро ҳамкорлик кенг ривожланаётгани хусусида ҳам атрофлича сўз юритилди.\n— Юртингизда амалга оширилаётган ижтимоий-иқтисодий ислоҳотлар, хусусан, ОАВни қўллаб-қувватлашга йўналтирилган саъй-ҳаракатлардан муайян даражада хабардорман, — дейди ЮНЕСКО бош маслаҳатчиси Могенс Шмидт (Дания). — Конференция асносида бу борадаги маълумотларимни янада бойитдим. Бу ерда ОАВ ривожи учун зарур шароит яратилган ва бу уларнинг тобора фаоллашиб бораётганида ҳам яққол намоён бўлмоқда. Тадбирда ривожланган давлатларнинг ушбу йўналишдаги илғор тажрибасини етказиш баробарида, фаолиятимиз давомида асқатадиган билим ҳамда кўникмаларга эга бўлдик. Шу маънода, ҳамкорлик алоқаларини бундан кейин ҳам изчил давом эттиришдан манфаатдормиз.\nХалқаро конференцияда давлат ҳокимияти ва бошқаруви органларини янада демократлаштириш ҳамда либераллаштириш, сўз ва ахборот эркинлигини, давлат бошқаруви органлари фаолияти очиқлигини, ОАВнинг иқтисодий мустақиллигини таъминлаш, жамоатчилик фикрини ўрганишнинг янгича усул ҳамда технологияларини жорий этиш, аҳоли хабардорлигини оширишда давлат органларининг оммавий ахборот воситалари билан ҳамкорлигини кенгайтириш, шунингдек, тараққий топган давлатларнинг бу борадаги тажрибасини ўрганиш юзасидан фикр-мулоҳазалар билдирилиб, зарур тавсиялар берилди.\nМазкур рукндаги бошқа мақолалар: « Фуқаролар йиғинлари сайлови бошланди\t300 марта ширинроқ »


Сайлов – нима? Унга бефарқликнинг оқибатлари ҳақида\nDiyor24\tPosted on Iyul 28, 2021\nСайлов — шахсни депутатликка, бирор ташкилот аъзолигига ёхуд мансабга очиқ ёки ёпиқ шаклда овоз бериш йўли билан сайлаш.\nКишиларнинг бирлашмаси жамият деб номланади. Жамият бўлиб яшаш одамларга кўплаб қулайликлар келтиради. Зеро жамиятда одамлар бирлашиб ўз ҳаётий муаммоларини ҳал қилишади.\nЖамият қанчалик жипс бўлса, шунчалик муваффақиятли бўлади.\nТарқоқ бўлса – муваффақиятсиз.\nЖамиятни ҳақиқий жамият қилувчи омиллардан бири – ҳаётий қарорларни кўпчилик бўлиб қабул қилишдир. Бунинг яхши тарафи шундаки, қарорлар қабул қилишда якка шахслар ёхуд жамиятнинг баъзи гуруҳлари эмас, балки ҳамма бевосита ёки билвосита иштирок этади.\nКўпчиликнинг ақлий салоҳияти ишга солинади.\nБу нарсани рўёбга чиқариш воситаларидан бири – сайловдир. Бунда кишилар ичларидан энг салоҳиятлиларини сайлаб олишади ва уларга қарорлар қабул қилишни ишониб топшириб, улардан кенгаш тузишади. Аммо иш шу билан тугамайди – сайлаганлар сайланганлардан мудом қабул қилинган қарорлардан ҳисобот сўраб туришади, фаолиятларини кузатиб боришади.\nШу тарзда баъзиларгина эмас, балки ҳамма жамият ишларида, қарорларни қабул қилишда иштирок этади ва шу тарзда барчанинг манфаати инобатга олинади.\nДемак, сайлов – муҳим ва керакли нарса.\nАммо бу – сайлов ҳақиқий сайлов бўлса!\nАфсуски, кўплаб ҳолатларда сайлов ҳақиқий сайлов жиҳатларини йўқотиб қўяди. Сайловнинг асосий жиҳати деб омма ичидаги салоҳиятли, жонкуяр кишиларни сайлаб олиш деб айтдик. Агарда бу юз бермаса, яъни салоҳиятли кишилар эмас, балки баъзи гуруҳларнинг бошқаларга босим ўтказиши ёки бошқа ҳаракатлар натижасида нолойиқ кишилар сайланиб олса, унда САЙЛОВ ўзининг ҳақиқий маъносини йўқотиб қўяди. У энди жамиятга хизмат қилувчи кучли восита – сайлов эмас, бошқа нарса.\nСайланганлар кенгаши эса кўпчилик манфаати учун хизмат қиладиган мажлис эмас – алламбало бошқа нарса. Бу эса одамларда жамият ишларига дахлдорлик ҳисси пасайиб кетади, дегани. Чунки бунда ҳаётий муаммолар энди кўпчилик бўлиб ҳал қилинмайди, қарорлар кўпчилик бўлиб қабул қилинмайди. Бу энди жамият эмас, балки шунчаки одамлар тўплами. Бу ҳолда муваффақият қозонилмайди. Муаммолар ичида яшайди, аммо уларни ҳал қилолмайди. Бунда бойликларига ҳамма эмас, балки баъзи гуруҳлар эга чиқади. Кўпчилик эса қашшоқ ҳолатда яшайди.\nШунинг учун ҳам сайлов ҳақиқий сайлов бўлиши ҳар бир юрт учун муҳим аҳамият касб этади. Бунда сайловчиларнинг фаоллиги, салоҳиятли, ишончли кишиларни сайлашга интилишлари муҳим. Зеро сайловчиларнинг фаолсизлиги жамиятнинг фақат баъзи гуруҳларигина ўзлари хоҳлаган одамларни сайлаб олиши ва бошқаларнинг манфаатларини чеккага суриб қўйишига олиб боради.\nБундай бўлмаслиги учун ҳар бир сайловчи сайловчилик масъулиятини ҳис этмоғи, сайлов нималигини билмоғи лозим. Сайловларга бефарқлик, кимни сайлаётганини-да билмаслик, номзодларни саволлар билан тергамаслик – булар жамият учун оғир оқибатлар келтиришини билмоқ лозим.\nСайлов – жамиятни ҳақиқий жамиятга айлантирувчи муҳим омил. Инчунин, нолойиқ одамларни сайлаб қўйиб жамият эмас, тарқоқ омма бўлиб қолмаслик, келажак авлодни қоронғиликда қолдирмаслик лозим.\nЖиноят ишлари бўйича Шўрчи туман судининг раиси М.Хакимов\nPrevious PostВарикозни даволаш мумкинми?\nNext PostБутанда етти кунда 90% аҳоли тўлиқ эмланди\nСенатнинг Суд-ҳуқуқ масалалари ва коррупцияга қарши курашиш қўмитаси назоратга олган масала бўйича Халқ депутатлари Денов тумани кенгашининг ноқонуний қарори бекор қилинди.\nDiyor24 Aprel 7, 2021\nЯнги 2021-2022 ўқув йилида мактабларда дарслар гибрид шаклда давом этишига тайёргарлик кўрилмоқда\nDiyor24 Avgust 9, 2021\nКеча бир кунда 79 минг нафардан ортиқ киши эмланиб, кунлик рекорд яна янгиланди\nDiyor24 May 1, 2021\nАнтибиотиклар коронавирусни даволамайди(ми?)\nDiyor24 Iyul 24, 2021


Самарқандда 3 ой давомида йўл ҳаракати билан боғлиқ 50 мингга яқин қоидабузарлик бўйича салкам 8 миллиард сўм ундирилган - zarnews.uz\nЙўл ҳаракати хавфсизлиги ходимлари томонидан ушбу даврда 102 минг 283 та умумий қоидабузарликлар, шундан 28 минг 603 та қўпол қоидабузарликлар, 1994 та маст ҳайдовчилар, 5 минг 909 та пиёдалар қоидабузарликлари аниқланган.\nАниқланган қоидабузарликлар юзасидан ваколат доирасида бўлган 49 минг 169 та маъмурий баённома бўйича ҳуқуқбузарлардан 7 миллиард 754 миллион сўм жарима ундирилган.\nМазкур маълумот вилоят ИИБ ЙҲХБ бошлиғи Ф.Шайзаковнинг халқ депутатлари вилоят Кенгашига тақдим этган ҳисоботида келтирилган.\nҚайд этилишича, вилоят ҳудудидан ўтувчи халқаро ва давлат аҳамиятидаги автомобиль йўлларига 17 та стационар, 6 та мобиль радарлар ўрнатилган. Улар ёрдамида ўтган уч ойда 30 минг 473 та қоидабузарлик аниқланиб, 6 миллиард 994 миллион сўм жарима ундирилган.\nҲаракат хавфсизлигини таъминлаш чораларини кўрмаганлиги учун 14 нафар мансабдор шахсга нисбатан маъмурий чоралар кўрилган.\nШунингдек, йўл хўжалиги ташкилотларига 24 та, шаҳар-туман ҳокимликларига 6 та тақдимнома киритилган.\nТеглар: йўл ҳаракати йўл ҳаракати қоидалари


1 июндан пенсия тайинлашда қандай ўзгаришлар кутилмоқда? » Sangzor.uz - Инновацион ахборот портали\nSangzor.uz » Иқтисодиёт » 1 июндан пенсия тайинлашда қандай ўзгаришлар кутилмоқда?\n2005 йилдан аввалги йиллар учун иш стажи шахснинг меҳнат дафтарчасидаги мавжуд ёзувлар асосида ҳеч қандай тасдиқловчи ҳужжатлар талаб этилмасдан ҳисобга олинади.\nЎзбекистон Республикаси Президентининг «2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Ёшларни қўллаб-қувватлаш ва аҳоли саломатлигини мустаҳкамлаш йили»да амалга оширишга оид давлат дастури тўғрисида»ги ПФ-6155-сон Фармони бўйича пенсия таъминоти соҳасида қандай ўзгаришлар бўлади...?!\nПенсия ва нафақаларни тайинлашда фуқаролар учун янада қулай шароитлар яратиш мақсадида 2021 йилнинг 1 июнидан бошлаб, пенсияларни тайинлашда шахснинг иш ҳақи ва меҳнат стажи тўғрисидаги маълумотларнинг электрон базаси юритилмаган давр – 2005 йилдан аввалги йиллар учун иш стажи шахснинг меҳнат дафтарчасидаги мавжуд ёзувлар асосида ҳеч қандай тасдиқловчи ҳужжатлар талаб этилмасдан ҳисобга олинади:\nЎзбекистон Республикаси «Фуқароларнинг давлат пенсия таъминоти тўғриси да»ги Қонуннинг 37-моддаси «а» бандида 2019 йил 1 январга қадар бўлган давр учун — фаолият тури, мулк ва хўжалик юритиш шаклларидан қатъи назар, ходим давлат томонидан ижтимоий суғурталанган ҳолда бажарган ҳар қандай иш, агар у Пенсия жамғармасига суғурта бадаллари тўлаган бўлса иш стажига қўшиб ҳисобланади.\nЮқоридаги талабларга асосан иш стажини ҳисоблаш учун 1991 - 2005 йилгача бўлган даврларда суғурта бадалари тўлаганлиги тўғрисда архив маълумотлар сўралмоқда. Бу эса фуқароларнинг оворагарчиликларига сабаб бўлмоқда. Шунингдек, турли сабабларга кўра архив ҳужжатлари сақланмаган бўлса 2005 йилгача иш ҳақи ва стажи тўғрисидаги маълумотларнинг электрон ҳисоби юритилмаганлиги сабабли пенсия тайинлашда ушбу давр ҳисобга олинмасдан қолмоқда.\nНатижада 2009 йилда янги тайинланганлар пенсия ишларидан 8 493 нафари (ёки жами янги тайинланганлар сонига нисбатан 5%) тўлиқсиз иш стажи билан тайинланган бўлса, ушбу кўрсаткич 2020 йилда 157 637 нафар (ёки жами янги тайинланганлар сонига нисбатан 57%)ни ташкил этмоқда.\nМисол учун: фуқаро меҳнат дафтарчасига асосан 1992-2009 йилгача иш фаолияти юритилган бўлиб, пенсия расмийлаштириш учун иш стажини архив идорлардан тасдиқлаш мақсадида архив идораларига мурожаат қилинади, агарда фуқаро бир нечта ташкилотда ёки иш жойларида ишлаган ўлса, сўров хатлари бошқа архив идораларга юборилади. Мазкур маълумотлар топилгунга қадар бир неча ой ўтиши, бундан ташқари ҳужжатлар архив идораларига тўлиқ топширилмаганлиги ёки умуман топширмаганлиги натижасида иш стажлари тасдиқланмай қолиши мумкин.\nМаълумот учун: 2021 йил 1 июндан бошлаб 2005 йилдан аввалги йиллар учун иш стажи шахснинг меҳнат дафтарчасидаги мавжуд ёзувлар асосида ҳеч қандай тасдиқловчи ҳужжатлар талаб этилмасдан ҳисоблаш фақат янги тайинланган пенсия ишларига тадбиқ этилиши назарда тутилган.\nМазкур амалиёт Қирғизистон ва Озарбайжон давлатларида якка тартибдаги ҳисоботни амалиётга жорий этилгунга қадар бўлган даврни давлат томонидан пенсия миқдори ёки иш стажи шаклида совға қилинган.\nУшбу амалиёт жорий этилиши натижасида:\nбир йилда ўртача 240-250 минг фуқаронинг иш стажини тасдиқлаш билан боғлиқ оворагарчиликлари бартараф этилади;\nқўшимча харажат йиллик ўртача 130 млрд.сўм (1 июнь ойидан жорий этиш ҳисобига 2021 йилда 65 млрд.сўм)ни ташкил этади.\nЎзбекистон тарихида биринчи бор Топ-10ликка кирди\nЖиззах вилояти ҳокимининг навбатдаги ёшлар билан учрашуви Фориш туманида ўтказилди (видео)\n10 сонияли видео 6 миллион долларга сотилди


Афғонистон президентлигига 9 октябрда ўтказилган сайловда берилган овозлар ҳисоблаб бўлинди.\nКутилганидек, Хомид Карзай ғалаба қилди. Дастлабки натижаларга қарганда, сайловчиларнинг 55%и ўз овозини Карзайга берган. Унинг барча рақиблари ўз мағлубиятини тан олди. Сайловнинг пировард натижалари бир неча кундан кейин эълон қилинади.


Шота Арвеладзе: "Мавсумни ғалаба билан бошлашга уринамиз" / CHAMPIONAT.asia\n19:46Жоау Фелиш: "Катта клубларда ўйнашни орзу қиламан" 1 19:36"Андижон" - "Шердор" 2:0 3 19:17Карикатура: Ван Дейк ва Мустафи мураббийларини қандай ҳимоя қилишмоқда?! 4 19:14Ҳиндистон U-23 - Ўзбекистон U-23 учрашувидан ГАЛЕРЕЯ 5 19:05Эктор Купер: "Ғалаба билан мағлубият доим ёнма-ён" 87 18:50Осиё чемпионати саралашини йирик ғалаба билан бошладик. Ҳиндистон U-23 - Ўзбекистон U-23 - 0:3 92 18:41China Cup-2019. Ўзбекистон 3-ўрин учун баҳсда Хитой билан беллашади 38 18:25China Cup-2019. Ўзбекистон терма жамоаси йирик ҳисобда Уругвайга мағлуб бўлди 417 16:21Эртага А ва B Про-лига учун қуръа ташланади 2 16:12"Ифтихор" – ПФЛ кубоги-2019 соҳиби 4 15:42Ўзбекистон терма жамоаси стадионга етиб борди 48 15:24Ўзбекистон - Уругвай. Асосий таркибимиз эълон қилинди 102 15:20Ўзбекистон - Уругвай. Рақибимизнинг асосий таркиби маълум 20 15:15"Реал"нинг ёзги трансфер ойнасидаги асосий мақсади номи маълум бўлди 15 14:49Мен кимман? 53\n29 янв 17:57\nТеглар : Шота АрвеладзеАл ГарафаПахтакор\nҚатар футбол Ассоциацияси президенти Тошкентга келди 6


Шота Арвеладзе: "Актамовнинг гапларини муҳокама қилмайман" » Ўзбекистон янгиликлари – Zamin.uz\n12 апрель 2018, 21:48\nСуперлига 6-туридан ўрин олган "Пахтакор" - "Қизилқум" (2:1) учрашувидан кейин матбуот анжумани бўлиб ўтди.\nМатбуот анжуманининг иккинчи қисмида "шерлар" бош мураббийи Шота Арвеладзе ва жамоа ҳужумчиси Исмоил Гонсалвеш иштирок этди.\nШота Арвеладзе: "Жамоа учун бироз қийин давр ўтмоқда. 1:0 ҳар доим ҳавфли ҳисоб. Ўйинга қарайдиган бўлсак, рақиб бизнинг дарвозамизга зарба бера олмади. Қайсидир вазиятларда пас бера олмадик ёки зарбага етиб бормадик. Захирадан тушган футболчилар бизга катта фойда берди.\nМасалан, Андреев тушгач Козак таянч зонага ўтди, Баҳром марказда чиройли ўйнади. Козак таянч ярим ҳимоячи сифатида ҳам яхши ҳаракат қилишини исботлади. Суперлигада ғалаба қозониш жуда қийин.\nБошқа тактик схемалар? Миямда ўйлаб қўйган бошқа тактик схемалар бор. Бироқ уни амалда бажариш шарт эмас. Рақибларимиз бизга қарши ҳар доим ҳимоявий ўйин намойиш этишмоқда. Аҳамият берган бўлсангиз, бугун ўйин давомида Безерра ҳужумга ўтиб ўйнади. Учрашувнинг маълум қисмини икки ҳужумчи билан ўтказдик.\n"Пахтакор"га қарши ўйинларга рақиблар алоҳида тактик режа, яъни 5 ҳимоячи билан ҳаракатланмоқда. Биз кўпроқ голлар уришимиз ҳам мумкин эди. Аммо яратилган вазиятлардан етарлича фойдалана олмадик. Биринчи бўлимдаёқ ўйин тақдирини ҳал этиб қўйиш имконияти бўлганди.\nАбдурахимов? Унинг позициясида катта рақобат бор. Яхшибоевга ҳам имконият беришга ҳаракат қилдик. Баҳа бугун яхши ўйнади. Захирадан тушиб ўйинни кучайтира олди. Жамоа ҳам яхши ўйнади.\nДурангга мос ўйин бўлди? Рақиб мураббийсининг гапларини муҳокама қилмайман. Уларни фикрини ҳам ҳурмат қиламан. Бугун хавфли вазиятларни биз яратдик. Жалолда ва Жасурда яхши вазиятлар бўлди. Бугун дарвозабонимга кўп иш бўлмади, бўлганини ҳам эслай олмайман.\n"Пахтакор" чемпион бўладими? Олдимизда ҳали жуда кўп тур бор. Биз чемпионлик учун барча имкониятларни ишга соламиз. Чемпионат жуда қийин ўтмоқда. Ҳозирча келажак борасида бирор гап айтиш қийин. Барча ишлаши, ўз ўйинини кучайтириши керак. Чемпионлик йўлида ўйинимиз кучайтириб боришимиз лозим.\nИсмоил Гонсалвеш: "Бугун қизиқарли ва қийин ўйин бўлди. Ўтган турдаги мағлубиятдан кейин ҳолатимизни тиклаб олишимиз керак эди. Бугун яхши ўйин кўрсатдик ва керакли натижага эришдик. Фақат пенальтидан гол уряпман? Янги иқлим, янги мамлакат ва янги жамоа. Табиийки, мослашиш жараёни жуда қийин бўлмоқда. Тил борасида, футболчилар билан мулоқот қилиш қийин бўлмоқда. Маълум бир муддатдан кейин яхшироқ савияга кираман ва ўзимнинг оптимал спорт формамни қайтараман. Бунинг учун меҳнат қилишда давом этяпман.\nЯнгиликлар » Спорт » Шота Арвеладзе: "Актамовнинг гапларини муҳокама қилмайман"\n10:53 Шота Арвеладзе: «Пахтакор» таслим бўлмас жамоа эканлигини исботламоқчимиз\n22:02 Шота Арвеладзе: "Урилмаган пенальтидан кейин жамоа руҳан таслим бўлди"


Бундан 11 йил олдин Остонада ўрнатилган ва Қозоғистонлик талантли ҳайкалтарош Тўлепбой Эрбўлатнинг “Севишганлар” номли тахсинга лойиқ асари муҳофазакор фуқаролар эътирозига сабаб бўлган эди.\nҲатто Остонанинг Шўлтоев деган яшовчиси ҳайкалга куйлак кийдириб бошига рўмол ўраб қўйди.\nБу эътирозлар ортидан Қозоғистон бадиий академияси ҳайкални ўрганиб “Эстетика ва тасвирий санъатнинг мукаммал намунаси” дея хулоса берди.\nШунга қарамасдан Қозоғистон маданият ва спорт ваазири Арстанбек Мухамедиули юпун кийинган аëл ҳайкалининг ортиқча бўртган жойларини эговлаб, рандалаш режаланганини билдирди.\nФБ блогери Айгул Утепова жоҳиллар талабига бўйсуниш оқибатлари ҳақида ëзади: «Қозоғистон аста секин фашизм сари оғмоқда. Нуротан партияси аъзолари ҳайкални – санъаткор ижодини ‘рандаламоқчи’. Эҳтимол, ҳатто ҳайкалтарошнинг ўзи ҳам бунга қарши бўлмас».\nХозир АҚШда яшаëтган тошкентлик рассом Сергей Игнатьев бу холатни салбий қабул қилди:\n«Руҳан ҳаста мулозим инсоният нима хохлашини яхши билармиш. Агар унинг дидига бирон нарса ëқмаса ҳамма нарсани вайрон қилишга тайëр турибди.\nРўмол каби арзимас нарсадан бошланади ва пировардида тарихий ëдгорликларни портиллатиб вайрон қилиш билан тугайди. Энг мухими бу овсар мулозимнинг нимани тўғри ва нимани нотўғри деб билишида», деб таъкидлайди рассом.\ndata-title="Қозоқ вазир ҳайкалнинг эмчагини кесмоқчи" data-description="Бундан 11 йил олдин Остонада ўрнатилган ва Қозоғистонлик талантли ҳайкалтарош Тўлепбой Эрбўлатнинг “Севишганлар” номли тахсинга лойиқ асари муҳофазакор фуқаролар ..." data-image="https://eltuz.com/wp-content/uploads/2016/03/rasm961.jpg" data-url="https://eltuz.com/satira/81966/" data-services="facebook,odnoklassniki,twitter,telegram" data-counter="ig">\nҲали газга ўтилмаган ёнилғи сифатида фақат бензиндан фойдаланиладиган вақтлар эди. Бензин эса автомобилларга ёнилғи қуйиш шохобчаларига ҳафтасига бир кун ...\nCАРДОБА: Жавоблардан кўра кўпроқ саволлар қолдираётган фожеа\n«Элтуз» журналист Шоҳида Тўлаганованинг Сардоба тўғони ўпирилиши билан боғлиқ суриштирув фильмини тақдим этади


Рашод қори Камолов икки ойга ҳибсда қолдирилган - BBC News O'zbek\nРашод қори Камолов икки ойга ҳибсда қолдирилган\nИкки кун олдин ҳибсга олинган диний фаол Рашод қори Камолов Ўш шаҳри маҳкамасининг қарори билан икки ойга озодликдан маҳрум қилинган.\nМахкама жараёнига ҳакам Абдраим Козуев раислик қилган.\nРашод қорини Валерьян Ваҳитов, Назгул Суюмбаева ва Ҳусанбой Салиев ҳимоя қилишган.\nВалерьян Ваҳитов ВВС билан суҳбатда: “Мен фақат милиция ходимларининг битта қўнғироғидан сўнг шу идорага етиб бориб, Ўш шаҳри ички ишлар бошкармаси раҳбарининг ўринбосари хонасида маҳкама йиғини ўтказган ҳакамга ишона олмайман, деб билдирдим”, - дейди.\nАдвокатга биноан, барча ҳимоячилар маҳкама йиғини қонунга муносиб, шаҳардаги маҳкама идораларнинг бирида ўтказилишини ва ҳакам Абдраим Козуевнинг четлатилишини талаб қилишган.\nЛекин ҳакам ушбу талабларни инкор этган.\nШу билан бирган Рашод қори Камоловнинг ҳимоячилари тергов идораси судланувчи ҳақиқатан терговдан қочиб кетиши эҳтимолини исботлаб беришни талаб қилишган. Маҳкама ўша исботларни асосий ҳолда қараб чиқиши лозим деб таъкидлашган. Лекин ушбу мурожаатлар ҳам ҳакам томонидан қониқтирилмаган.\nАйбланувчи Рашод Камолов беш фарзанди борлиги, шундай катта оиласи ва ҳамдард бўлган қавмлари бор бўлгач, ҳеч қаерга кочиб кетмаслиги ҳақида айтган ва терговчиларнинг барча саволларига жавоб беришга тайёр эканлигини билдирган.\nАдвокат Валерьян Вахитов Рашод Камолов маҳкама билан тергов идорасига амалда ҳеч кандай халақит бермаслиги, унинг диндор тарафдорлари олдидаги масъулиятини хам ҳисобга олиб, албатта қочиб кетмаслигини таъкидлаган ва маҳкамадан судланувчини уй қамоғига чиқаришни сўраган.\nЛекин ҳакам Абдраим Козуев кўрсатилган бу важларга эътибор бермаган ва Рашод Камоловни шу йилнинг 9 апрелигача қамоқда сақлашга қарор қилган.\nҲимоячиларнинг айтишича, Рашод Камолов ўн кун вақтинча сақлаш изоляторида, сўнгра Ўш шаҳридаги тергов қамоқхонасига ёки Миллий хавфсизлик қўмитасининг Ўш вилояти бошқармаси ҳибсхонага ўтказилиши мумкин. Рашод Камоловга қўйилган айбловларга боғлиқ жиноий ишларни миллий хавфсизлик идораси томонидан кўриб чиқилиши билдирилган.\nРашод Камолов махус хизматнинг Бишкекдаги ҳибсхонасига кўчирилиши ҳам мумкин, дейди ҳимоячилар.\nҲимоячилар маҳкама ҳукмига қарши Ўш вилоят маҳкамасига шикоят билан мурожаат этишларини айтдилар.\nРашод қори жиҳодга даъват қилганликда айбланмоқда


Имом Абу Ҳанифа раҳимаҳуллоҳ – тобеиндир\nБош саҳифа\tЯнгиликлар\tЎзбекистон янгиликлари\tДунё янгиликлари\tМақолалар\tЖУМА МАВЪИЗАЛАРИ\tИБРАТЛИ ҲИКОЯЛАР\tФотолавҳалар\tМедиа\tВИДЕОЛАВҲАЛАР\tМАЪРУЗАЛАР\tАУДИО\tMenu\tБош саҳифа Янгиликлар\tЎзбекистон янгиликлари Дунё янгиликлари Мақолалар\tЖУМА МАВЪИЗАЛАРИ ИБРАТЛИ ҲИКОЯЛАР Фотолавҳалар Медиа\tВИДЕОЛАВҲАЛАР МАЪРУЗАЛАР АУДИО Фиқҳ\nИмом Абу Ҳанифа раҳимаҳуллоҳ – тобеиндир\tmuslim.uz\nАбу Ҳанифа раҳимаҳуллоҳнинг тўлиқ исми – Нуъмон ибн Собит Куфий бўлиб, 80 ҳижрий йилда Куфа шаҳрида туғилган. Ҳаётининг асосий қисмини шу шаҳарда яшаб, 150/769 йил 70 ёшида Бағдодда вафот этган.\nАбу Ҳанифа раҳимаҳуллоҳ йигитлик чоғида тижорат ишлари билан шуғулланган. Йигитлик чоғида Имом Шаъбий билан учрашади. Шаъбий Абу Ҳанифадаги ақл-фаросатни кўриб, уни уламолар ҳузурларига бориб, илм олишга тарғиб қилади. Абу Ҳанифа Имом Шаъбийнинг бу насиҳатларига амал қилиб, илм олишга киришади. Кейинчалик орадан йиллар ўтиб, Абу Ҳанифа раҳимаҳуллоҳ етук аллома бўлиб етишади.\nЎша пайтда Куфа шаҳри ислом оламида илм марказларидан бири эди. Унинг масжидлари дарс ҳалқалари билан тўла эди. Кўплаб саҳобаи киромлар ва тобеинлар у ерда яшар эдилар. Шунинг учун ҳам Абу Ҳанифа раҳимаҳуллоҳ бошқа ўлкаларга сафар қилиб, илм ўрганишга кўп эҳтиёжи бўлмаган. Натижада, Басра, Ҳижоздан бошқа шаҳарларга кам сафар қилган. Абу Ҳанифа раҳимаҳуллоҳдан: “Бу фиқҳни қаердан олдингиз?” деб сўралганида “Мен илм ва фиқҳ маркази (Куфа шаҳри)да яшаганман. Куфа аҳли билан бирга фақиҳ Ҳаммоддан кўп йиллар илм ўргандим”.\nАбу Ҳанифа раҳимаҳуллоҳ дастлаб бир қанча вақт калом илми билан шуғулланган. Аҳли бидъатлар ва адашган фирқа вакиллари билан баҳслашар эди. Бу борада машҳур бўлиб, бармоқ билан санадиган даражадаги уламолар мартабасига етади. Бу маълумот у зот ҳақида келган ривоятларда очиқ-ойдин айтиб ўтилган.\nАбу Ҳанифа раҳимаҳуллоҳ бу йўл ўзидан олдинги саҳоба ва тобеинларнинг йўли эмаслигини билгач, калом илми билан шуғулланишни тарк этиб, фиқҳ илмни ўрганишга киришди. Бу илмда ҳам етук даражага етиб, фиқҳда имом бўлдилар. Инсонлар у кишига эргашиб, айтган сўзларини оладиган бўлишди.\nАбу Ҳанифа раҳимаҳуллоҳнинг ўзининг илк давридаги ҳолатлари ҳақида шундай деганлар: “Менга калом илми бўйича баҳслашиш маҳорати ато этилган эди. Басрада бидъатчилар кўп эди. Басрага йигирма мартадан кўпроқ бориб, улар билан калом илми борасида баҳслашардим. Кўпинча бир йил ёки ундан кўпроқ ё оз муддат у ерда яшаб қолар эдим. Ўша пайтда мен калом илми – илмларнинг энг улуғи, деб ҳисоблардим. Сўнг умримдан маълум муддат ўтгандан сўнг бир тафаккур қилиб кўрдим: “Салафи солиҳлар биздан кўра ҳақиқатларни яхшироқ билар эдилар. Улар баҳс-мунозара қилишга берилмаган, ундан ўзларини тийишганлар, шариат илмини ўрганишга киришишганлар, унга рағбат қилганлар, уни ўргатишган ва ўрганишган. Шу борада мунозара қилишган”. Шунинг учун ҳам калом илмини ташлаб, фиқҳ билан шуғулландим. Кейин қарасам, калом илми билан шуғулланувчиларнинг кўриниши солиҳларнинг кўринишига ўхшамайди, қалблари қаттиқ, кўнгиллари тошбағир. Қуръон, ҳадисга, салафи солиҳларга эътиборсиз ҳолда хилоф қилишар эди. Агар калом илми яхши бўлганда эди, салафи солиҳлар у билан шуғулланишган бўлар эди. Шу сабабли ҳам, Аллоҳга шукр бўлсинки, калом илмини тарк этдим”.\nАбу Ҳанифа раҳимаҳуллоҳ ҳижрий 102 йил 22 ёшида бутун борлиқлари билан фиқҳ илмини ўрганишга киришади. Ўша давридаги Куфа фақиҳи Ҳаммод ибн Абу Сулаймон раҳимаҳуллоҳнинг дарс ҳалқасига қатнай бошладилар. Асосий илмларни у кишидан ўргандилар. Абу Ҳанифа Ҳаммод ибн Абу Сулаймондан ўн саккиз йил муддат мобайнида таълим олади. Устозининг фиқҳ булоғидан жидду-жаҳд, ҳаракатчанлик, сабр, матонат билан ичади.\nУстози Ҳаммод раҳимаҳуллоҳ у кишига дарс ҳалқасида алоҳида жой ажратиб, бошқа шогирдларидан устун кўрарди ва бу борада шундай деган: “Менинг тўғримда – ҳалқа ўртасида Абу Ҳанифадан бошқаси ўтримасин”. Абу Ҳанифа раҳимаҳуллоҳ шу даражага етган эдики, устозларининг хос шогирди ва талабаси эди. Устозининг муҳим ишлари чиқиб, сафарга кетадиган бўлса, дарс ҳалқасига Абу Ҳанифани бошлиқ қилиб кетар эди. Бу нарса у зотнинг вафотидан кейин Абу Ҳанифа раҳимаҳуллоҳнинг устоз бўлишига бир ишора эди.\nЖумҳур муҳҳаддислар бир киши саҳоба билан учрашиш ва уни кўриш билан тобеинга айланади, деганлар. Тобеин бўлишда маълум бир муддат саҳоба билан бирга юриши ва ундан ҳадис ривоят қилиши шарт эмас. “Тадрибур ровий” асарида “Саҳоба билан бирга юрмаган бўлса ҳам, у билан учрашган киши тобеиндир”, дейилган. Ваҳоланки, Имом Абу Ҳанифа раҳимаҳуллоҳ Анас розияллоҳу анҳуни кўрган ва ундан ҳадис эшитган.\nАлийюл Қори “ат-Табақот”да айтишича, Имом Абу Ҳанифа раҳимаҳуллоҳ баъзи саҳобаларни кўрганлиги собит бўлган, улардан ҳадис ривоят қилганлиги тўғрисида ихтилоф қилинган бўлсада, ривоят қилганлиги кучлидир. Ҳофиз Заҳабий “тазкиратул ҳуффоз” асарида зикр қилишича, Имом Абу Ҳанифа раҳимаҳуллоҳ Анас ибн Молик розияллоҳу анҳуни Куфага келганларида бир неча марта кўрган.\nҲофизларнинг охиргиси Жалолуддин ас-Суютийнинг айтишича, “Имом Абу Ҳанифа раҳимаҳуллоҳ тобеинлардан ҳисобланадими?” деган савол Ҳофиз ибн Ҳажарга берилганида шундай жавоб беради: “Имом Абу Ҳанифа раҳимаҳуллоҳ саҳобалардан бир қанчасини кўрган. Чунки у зот саксонинчи ҳижрий йилда Маккада туғилган. Ўша вақтда Маккада саҳобалардан Абдуллоҳ ибн Абу Авфо бор эди. Басрада Анас ибн Молик розияллоҳу анҳу бор эди. Баъзи уламолар (Имом Абулмуъшир Абдулкарим Абдуссомад ат-Табарий ал-Муқрий аш-Шофиий) Имом Абу Ҳанифа раҳимаҳуллоҳнинг саҳобалардан ривоят қилган ҳадислардан бир жузлик китоб ёзган. Саҳобаларни кўриш ва улардан ҳадис ривоят қилиш фазилати Имом Абу Ҳанифа раҳимаҳуллоҳга замондош бошқа уламоларга насиб бўлмаган. Масалан, Шомдаги Имом Авзоий, Куфадаги Саврий, Мадинадиги Имом Молик, Маккадаги Муслим ибн Холид аз-Занжий, Мисрдаги Лайс ибн Саъд каби уламолар бундай шарафга эга бўлмаганлар”.\nҲанафий уламолар табақотлари борасида биринчи бўлиб китоб ёзган аллома Имом Муҳаддис Абдулқодир ибн Абулвафо ал-Қураший ал-Ҳанафий ал-Мисрий “Ал-Жавоҳир ал-музийя” асарида шундай дейди: “Имом Абу Ҳанифа раҳимаҳуллоҳ саҳобалардан Абдуллоҳ ибн Унайс, Абдуллоҳ ибн Жуз аз-Забидий, Анас ибн Молик, Жобир ибн Абдуллоҳ, Маъқал ибн Ясор, Восила ибн Асқаъ, Оиша бинти Ажарада розияллоҳу анҳумлардан ҳадис эшитганини зикр қилган”.\nИмом Абу Юсуф раҳимаҳуллоҳ Имом Абу Ҳанифа раҳимаҳуллоҳдан ривоят қилади: “Мен (ҳижрий) тўқсон олтинчи йилда ўн олти ёшимда отам билан бирга ҳаж қилдим. Инсонлар бир шайхнинг атрофида тўпланиб олишанини кўрдим. Отамга “Бу шайх ким?” деб айтдим. Отам: “Бу киши Расулуллоҳ солаллоҳу алайҳи ва салламнинг саҳобаларидан бўлиб, исми Абдуллоҳ ибн Ҳорис ибн Жуз”, деб айтди. Мен “У кишининг ҳузурида нима борки, инсонларнинг унинг атрофида тўпланишган?” дедим. Отам айтди: “Расулулллоҳ солаллоҳу алайҳи ва салламдан эшитган ҳадислар бор”. Мен отамга: “Мени у зотнинг ҳузурига олиб боринг, мен ҳам узотдан ҳадис эшитай”, дедим. Кейин у зотнинг ҳузурига бордим ва инсонлар орасидан ўтиб у зотнинг яқинига бордим. Кейин мен у зотнинг Расулуллоҳ соллаллоҳу алайҳи ва салламнинг\nمن تفقَه في دين الله كفاه الله همَه ورزقه من حيث لا يحتسب\n“Ким Аллоҳнинг динида фиқҳ илмини ўрганса, у ўйламаган томондан унинг ташвиши ва ризқига Аллоҳ кифоя қилади” ҳадисини айтаётганларини эшитдим.\nИмом Абу Ҳанифа раҳимаҳуллоҳ бир куни халифа Мансурнинг ҳузурига кирганида Амир Ийсо ибн Мусо айтади: “Бу зот бугун дунёнинг олимидир”. Имом Бухорийнинг устозларида Маккий ибн Иброҳим Имом Абу Ҳанифа раҳимаҳуллоҳ зикр қила туриб “ У зот ўз замонасининг энг олими эди” дейди. Абу Юсуф раҳимаҳуллоҳ айтдади: “Ҳадис тафсирида Абу Ҳанифадан кўра олимроқ бирор кишини кўрмадим”.\nЯзид ибн Ҳорун айтади: “Минг киши (уламо) билан учрашиб, уларнинг кўпидан (ҳадис, илм) ёзиб олдим. Уларнинг ичида бештасини фиқҳ, парҳезкорлик ва илмда бошқалардан устун топдим. Бештанинг биринчиси Абу Ҳанифадир”.\nИбн Муборак раҳимаҳуллоҳ ривоят қилинишича, Бағдод қозиси Абу Муҳаммад Ҳасан ибн Аммора Имом Абу Ҳанифа раҳимаҳуллоҳ мактубини қўлига олиб шундай дейди: “Аллоҳга қасамки, фиқҳда сендан кўра балиғроқ ва қисқароқ сўзлайдиган бирор кишини учратмаганман. Сен шак-шубҳасиз ўз замонгда фақиҳларнинг саййидисан. Сен ҳақингда баъзиларнинг ёмон сўзлари ҳасаддан бошқа нарса эмас”.\nАбдуллоҳ ибн Довуд ал-Харибий шундай дейди: “Мусулмонларга намозларида Абу Ҳанифанинг ҳаққига дуои хайр қилишлари вожиб бўлади. Чунки у зот мусулмонлар учун суннатлар ва фиқҳни муҳофаза қилди”.\nАбдуллоҳ ибн Муборакдан ривоят қилинади: “Куфага бориб, уламоларидан “Шаҳарингизда энг олимроқ киши ким?” деб сўрадим. Уларнинг барчаси: “Имом Абу Ҳанифа”, деб жавоб берди. Кейин улардан: “Энг кўп ибодат қиладиган ва энг кўп илм билан машғул бўладиган киши ким?”, деб сўрадим. Уларнинг барчаси: “Имом Абу Ҳанифа”, деб айтди. Яна улардан юқоридаги каби бир яхши хислат ҳақида сўрганимда, улар: “Бу хислатда ҳам Абу Ҳанифадан кўра яхшироқ бирор кишини билмаймиз”, деб жавоб бердилар.\nХатиб Бағдодий Муҳаммад ибн Бишрдан (ваф. 203 й.) ривоят қилади: “Мен Абу Ҳанифа ва Суфённинг олдига бориб илм ўлганиб юрар эдим. Абу Ҳанифанинг олдига борганимда менга “Қаердан келдинг?” дер эди. “Суфённинг ҳузуридан” деб айтар эдим. Абу Ҳанифа эса:”Сен бир кишининг ҳузуридан келдингки, агар (Абдуллоҳ ибн Масъуд розияллоҳунинг икки катта шогирди) Алқама ва Асвад ҳозир бўлганида унга ўхшаш кишига муҳтож бўлар эди”, дер эди. Суфённинг олдига борганимда: “Қаердан келдинг?” дер эди. “Абу Ҳанифанинг ҳузуридан”, дер эдим. Суфён эса: “Ер юзи аҳлининг энг фақиҳроғининг ҳузуридан келибсан”, дер эди.\nАбдуллоҳ ибн Муборак айтади: “Агар Аллоҳ таоло Абу Ҳанифа ва Суфён билан ёрдам бермаганида (яъни у иккисидан илм ўрганишни менга насиб қилмаганида) бошқа инсонлар каби бўлиб қолар эдим”.\nҲужр ибн Абдулжабборнинг айтишича, Қосим ибн Маан ибн Абдурраҳмон ибн Абдуллоҳ ибн Масъудга “Сиз Абу Ҳанифанинг шогирдларидан бўлишга розимисиз?”, дейилди. У зот эса: “Бирор киши учун Абу Ҳанифа билан бирга ўтиришдан кўра манфаатлироқ илм мажлиси йўқ”.\n“Маноқибул қорий” асарида зикр қилинишича Абу Ҳайён ат-Тавҳидий айтади: “Подшолар сиёсат майдонида Ҳазарати Умарга муҳтожлар, фақиҳлар қиёс бобида Абу Ҳанифага муҳтожлар, муҳаддислар ҳадис исноди бобида Аҳмад ибн Ҳанбалга муҳтождирлар”.\nТИИ “Диний фанлар” кафедраси мудири С.Примов\n Тўлиқ исми – Абу Амр Омир ибн Шуроҳбил ибн Абд аш-Шаъбий ал-Куфийдир. У зот тобеинлардан бўлиб, бир қанча саҳобаларни кўрган. У зот фақиҳ, муҳаддис, ҳофиз бўлган. У зотнинг қуйидаги сўз ривоят қилинган: “Шу кунгача қоғозга бирор нарсани ёзмадим. Бирор киши менга ҳадис айтса, уни ёд олдим ва қайтда айтишини ёқтирмас эдим”.\t317 марта ўқилди\tДругие материалы в этой категории:\n« Имом Аъзамнинг шогирди Абу Юсуфга ўгитлари\tИмом Абу Ҳанифа раҳимаҳуллоҳ – тобеиндир »


INKVIZITSIYA daxshati ( 4914 marta o'qilgan) Chop etish\nAkbarjÐ¾n 07 Mart 2010, 03:17:01\nТеррорчилигининг снг даҳшатли ксринишларидан бири — "инквизияис" номи билан машҳур бслган ва илк бор Испанисда ташкил стилган маҳкамалардир.\n1452 йили испанлар мусулмон ҳокимлар билан тузилган шартномани бузиб, Гранадага бостириб кирдилар. Ҳамро шаҳрига кириб келган кардинал Мендозанинг биринчи қилган иши, шаҳар минорасига хоч срнатиш ва католик мазҳабидаги ҳамд дуосини куйлаш бслди. Бир неча кундан кейин Гранада епископи Испанис қиролига шошилинч мактуб йсллаб, унга Масиҳ алайҳиссалом ксриниб, Гранада ва Испаниснинг бошқа вилостларида сшаётган мусулмонларни католиклаштириш масъулистини зиммасига юклаганини баён қилди. Қирол, Масиҳ алайҳиссалом "хоҳлаган" ишни амалга ошириши учун, унга ҳар қандай воситадан фойдаланиш ҳуқуқини берди. Епископ масжидларни босиб олиб, вақфларини мусодара қила бошлади. Ҳатто Гранаданинг катта Жомеъсини черковга айлантирди. Мусулмонлар масжидларни мудофаа қилиш учун исён қила бошладилар. Уларнинг исёни шафқатсизларча бостирилди. Икки юзта мусулмон олим "христиан динига қарши чиқиш" жиности билан айбдор деб топилди ва шаҳар майдонида гулханда куйдирилди!.\nИнквизияис христианлашмаган мусулмонларни қидира бошлади. Мусулмонлар бошларини олиб тоғларга қочдилар. Инквизияис кардинал Сисзусга Испанисдаги барча мусулмонларни йсқ қилиш ёки уларни христианлаштириш учун тезкор ҳаракат қилиш кераклиги ҳақида буйруқ берди. Қуръонлар, тафсирлар, ҳадис, фиқҳ ва сътиқод китоблари ёқиб ташланди. Инквизияис бу билан чекланмади, балки мусулмонларни гулханларда тириклай ёндириш қарорини берди. Юзлаб масжидлар черковга, отхоналарга, савдо шохобчаларига айлантирилди. Араб тилида ёзилган ёки исломий китобларни ёқиб ташлаш ҳақида алоҳида фармон чиқарилди. Гранаданинг А амла майдонида юз минглаб китоблар кулга айлантирилди. Китобларни ёқиш бошқа шаҳар ва ноҳисларда ҳам давом стди.\nТеррорчиликнинг иккинчи босқичи бошланди. Епископ баъзи бой-бадавлат мусулмон хонадонларга католик мазҳабини қабул қилдириш учун фитналар бошлатди. Бу фитналардан бири — уларнинг ҳукумат мансабларини қслга киритишлари сди. Унинг бу фитна тузоғига бир неча хонадон аъзоларигина тушди. Бу, мусулмонлар оммасининг ғазабини уйғотди. Кейин кардинал Химинис Гранада ҳокимлари билан сртада имзоланган шартнома йсқолгани ва кучдан қолганини сълон қилди-да, мусулмонларнинг барчасини, уларнинг фикрлари билан ҳисоблашмаган ҳолда, христианликнинг (биринчи босқичи бслган) муқаддас сувда чсмилтириш ёки уларга сзларига "таклиф стилаётган" снги диннинг жиҳатларини срганиш фурсатини бериш фармонини берди. Яна шу фармонга ксра, христиан динини қабул қилишни рад стган мусулмон ё Гранададан молу-мулкини мусодара қилдириб, хотини ва болалари билан Африкага уловсиз чиқиб кетиш ёки Гранаданинг марказида христиан динига қарши чиқиш жиности билан слим жазосига тортилишни танлаши лозим сди.\nТабиийки, Гранада мусулмонларининг талайгина қисми сз дини ва сътиқоди билан ҳижрат қилишни афзал ксрди ва молу-мулкидан ажралиб, олдиларида кутиб турган йсл машаққатлари ва хатарларига сътибор бермай, пиёда йслга отландилар. Афсуски, Гранададан чиқишлари биланоқ қароқчилар ва испан аскарлари уларнинг кспларини слдирдилар, баъзиларини асир қилдилар, бору-бурдларини талон-тарож қилдилар. Боз устига Испаниснинг бошқа шаҳарларида ҳам католиклаштириш сиёсати жадал суръатлар билан олиб борилмоқда сди.\nГранадада христианлаштирилган мусулмонлар сски христианлардан ажралиб туришлари учун "снги христианлар" ёки "морискус" (кичик мусулмонлар) дес ном олдилар. Морисклар ҳақида пайдар-пай қонунлар чиқа бошлади. Масалан, 1507 йилда араб тилини истеъмол қилмаслик ва андалусисликларнинг қурол-аслаҳаларини мусодара қилиш фармони чиқарилди. Бу фармонга риос қилмаган киши биринчи сафар қслга тушса қамоқ ва қурол-аслаҳани мусодара қилиш, иккинчи марта қслга тушса қатл қилиш билан жазоланар сди. 1508 йилда исломий кийиниш тарзини таъқиқлаган қироллик фармони чиқди. 1510 йилда сса фақатгина морискларга татбиқ қилинадиган "соғин сигир" солиғи жорий стилди. 1511 йилда ҳукумат исломий кийиниш тарзи ва исломий усулларга биноан ҳайвон бсғизлашни таъқиқлаш ҳамда қолган-қутган исломий китобларни гулханларда ёқиш ҳақидаги қарорларини снгитдан чиқарди.\nМусулмонларга қарши олиб борилган ушбу шафқатсиз кураш мобайнида, мусулмонларни католиклаштириш вазифаси юклатилган инквизияис ташкил стилди. Инквизияис католиклаштириш ҳаракатлари "тслақонли" манфаат келтирмаганини жуда схши билар сди. Чунки, мусулмонлар зоҳиран католик ксринсаларда, аслида, сзаро исломий анъаналарни давом сттиришар: исломий қонунларга ксра уйланишар, маст қилувчи ичимликларни ичишмас, чсчқа гсштларини емас, сз мажлисларида Қуръон Каримни тиловат қилишар, уни варақларга ксчириб, срталарида тарқатишар, ҳатто Валенсис музофотида талайгина испан христианларни Ислом дини билан мушарраф бслишларига ҳамда уларнинг араб тили ва исломий ибодатларни срганишларига сабаб бслишган сди.\nИнквизияис хулосаларидан бири кардинал, қирол ва папанинг ҳушини бошидан учирди. Чунки, мусулмонларни католиклаштириш амалиёти учун тайинланган Гранада епископи сз баённомасида шуларни таъкидлаган сди: "Морисклар Исломдан бирон одим ҳам ортга чекинмадилар. Уларни динларидан қайтариш учун олиб борган курашимиз салмоқли самара бермади. Бундан ксра таъсирлироқ услубларни қслламасак, улар Гранада, Валенсис ва бошқа испан музофотларидаги христианларни ёппасига Ислом динига олиб киришлари мумкин!".\nУшбу баённомаларга биноан Испанисдаги барча мусулмонларнинг, жумладан, Ислом динини қабул қилган ёки черковнинг католик оқимига зид бслган исломий анъаналар билан таъсирланганларида шубҳа бслган христианларнинг ҳам, инквизияис "чиғириғидан" стиши мажбурий қилинди. Аатижада, ғарб черкови тарихининг снг даҳшатли ва қонли саҳифалари бошланди. Чунки, бу маҳкамалар ҳар бир мусулмон устидан ҳукм чиқаришни мақсад қилган сди.\nAkbarjÐ¾n 07 Mart 2010, 03:18:15\nИнквизияис — маҳкамаларнинг ажойиб тури сди. Унга чексиз имконистлар берилган ва тарих давомида ҳеч бир золим подшо қила олмаган, ҳатто билмаган қийноқларни ишга солган сди. У сз ишини арабча услубда иншо стилган ҳаммомларни бузиш, исломий усуллар билан ғусл қилиш-ювиниш, арабча кийиниш, араб тилида гапириш, арабча ашулалар тинглаш, арабча ёки исломий анъаналарга ксра уйланишни таъқиқлаш билан бошлади. Маст қилувчи ичимликларни ичиш ёки чсчқа гсштини истеъмол қилишни рад стганлиги исботланган одамга шафқатсиз жазолар қсллади. Бу таъқиқ ва фармонларга қарши чиқиш католик оқимига қарши чиқиш деб ҳисобланар ва бу "жиност"ни қилган одам инквизияисга тортилар сди!\nМаҳкамада "айбдор" бир неча синовлардан стар сди: У ҳокимлар тарафидан белгиланган миқдордаги маст қилувчи ичимликни ичадими ёки йсқми?! Кейин унга чсчқа гсшти келтирилар ва ейиши талаб стилар сди! Бу билан "айбдор"нинг Ислом дини ва амрларига риос қилиш-қилмаслиги маълум бсларди! Кошки синов шу билан тугаса! "Айбдор"ни узоқ ва даҳшатли қийноқ босқичлари кутарди : уни махфий, на Қуёш нури ва на бошқа ёруғлик тушадиган қоронғу, турли касалликлар тарқалган зиндонга, чиқиш куни номаълум муддатгача ташланар сди. У бечора сзига қсйилган айб нима сканини ҳам билмасди! Агар ажали етиб сша ерда слса, инквизияис буни "Тангрининг раҳмати ва унга муносиб жазо" деб билар сди. Агар тирик қолса, маҳкама олдида жавоб беришга мажбурланарди. Тугашини Аллоҳнинг сзигина биладиган қамалиш жараёнида, "айбдор" сшаш учун тинимсиз курашиши зарур сди. Чунки маҳкама қийноққа солиш ва саволларга жавоб бериши учун уни тез-тез чақирар сди.\nТерговчи уни биринчи кунлари нима учун қслга олингани ва қамоққа ташланганини, қандай жиност билан айбланаётганини билиши ёки билмаслигини аниқлаш учун ссроққа тутар сди. Кейин ундан сзига келишини, атрофидаги воқеълик ҳақида фикр юритишини ва "виждонан барча хатолари"га иқрор бслишини талаб қилар сди. Сснгра айбдорнинг оиласи, дсстлари, танишлари, сшаган ёки алоқада бслган барча жойлари ҳақида ссрар сди. Бу аснода терговчи "айбдор"нинг ссзларини бслмас, ҳоҳлаганича гапиришига имконист берар, унинг айтган гапларини мирза ёзиб турарди. Терговчи "айбдор"дан ҳануз мусулмонми ёки христиан динига бслган ишончи қай даражада сканини синаш учун, айрим христиан дуоларни талаффуз стишни талаб қилар сди.\nУшбу узоқ давом стган "учрашувлар"дан сснг прокурор айбдорга у айбланаётган жиностлар мажмуъасини сқиб сшиттирарди. Бу мажмуъа - "айбдор"нинг тергов мобайнида айтган гапларидан маҳкама ҳайъати чиқарган, бирон асосга сга бслмаган хулоса сди. Табиийки, "айбдор"нинг сзини ҳимос қилиш учун келтираётган ҳужжатларнинг ҳеч сътибори йсқ сди. Чунки, маҳкаманинг асосий қонуни: "Иқрор бслиш — далилларнинг подшоси!" сди. Демак, "айбдор"нинг сзига қсйилган айбларнинг барчасига иқрор бслишдан бошқа чораси йсқ сди!! Бу "иқрор" қай усуллар билан олиниши уларни қизиқтирмас сди! Агар "айбдор" қийноқлардан қсрқиб бир "жиност"га иқрор бслган бслса, прокурор унга бошқа бир жиностни тиркаб қсср сди. Аатижада, терговчи "айбдор"нинг қийноққа солиниши муқаррар сканини биларди. Чунки, "айбдор" ҳақиқатни айтишдан бош тортиб сътироф стаётган сди!! Демак, "айбдор" ҳоҳ "айби"га иқрор бслсин, ҳоҳ бслмасин, қийноққа солиниши "зарур" сди!.\nҚийноқ, ссга келган ва келмаган нарсалар билан бошланар сди. Масалан, "айбдор"га ҳаракат қилишга мажоли қолмайдиган даражада озиб кетгунигача озиқ-овқат ва ичимликлар беришни таъқиқлаш. Кейин қамчи билан савалаш, тирноқларни суғуриб олиш, қизитилган темир билан тамғалаш, сочларни юлиб олиш, ваҳший ҳайвонларга рспара қилиш, сра ва жароҳатларга туз сепиш, бармоқлардан осиш... Қийноқ давомида "айбдор"нинг оғзидан чиққан барча ссзларни, чинқириш ва йиғиларнинг барчасини мирза ёзиб борарди. Қарислар, хотин-қизлар, ҳатто болалар ҳам бу қийноқдан бенасиба қолмас сди. Қийноқлар тугаганидан сснг "айбдор"га бир кун "таътил" берилар сди! Кейинги куни сса, қийноқ асносида ёзилган "баённома" унинг сзига сқиб сшиттириларди. Ҳакамлар "баённома"да ёзилган жумлаларни сзларича изоҳлайдилар. Масалан: "айбдор" қийноқ пайтида йиғлаб, "А, Аллоҳ!"- деб қичқирган бслса, ҳакам бу ссзни мусулмонларгина талаффуз қилишини айтади. Демак, "айбдор" сзининг мусулмон ёки мусулмон смаслигини исбот стиши керак. "Айбдор" бунга ҳоҳ иқрор бслсин, ҳоҳ инкор стсин, барибир, қайта қийноққа солинади. Шундай қилиб, қийноқ силсиласининг поёни ксринмайди!!\nAkbarjÐ¾n 07 Mart 2010, 03:18:55\nАиҳост, ҳукм ижро қилинишидан йигирма тсрт соат олдин "айбдор"га қсйилаётган жиностлари билдирилади. Маҳкама тарафидан чиқариладиган қарорлар уч турли бслар сди:\nБиринчи: оқланиш. Бу — инквизияис берган қарорларнинг снг нодири сди. "Айбдор" маҳкамадан оқланиб чиқса-да, ксрган қийноқлари сабабли ногирон бслиб қолар сди. Чиққунича мол-мулки мусодара қилинган бслар, одамлар тарафидан четлатилар, чунки одамлар у билан муомала қилиш ёки гаплашишдан "Агар назорат қилинаётган бслса-чи! Агар шундай бслса, бизга ҳам уникидек айблар қсйилиб қолармикин?!"- деб қсрқишар сди.\nИккинчи: савалаш. "Айбдор"ни омма тспланадиган ерга қип-сланғоч ҳолатида олиб боришиб савалашар ва баданини моматалоқ қилиб ташлашар сди. Ҳатто баъзи "айбдор"лар савалаш пайтида ҳаётдан ксз юмар, агар тирик қолса "айби"нинг жазосини олган ҳисобланса-да, ногирон ва жамист тарафидан ташлаб қсйилган инсон бслиб умрини стказар сди.\nУчинчи: қатл. Бу - инквизияис берган қарорларнинг снг кспидир. Ўлим жазоси — шаҳар сртасида ёқилган гулханда куйдириш билан ижро стилар сди.\nБаъзи пайтларда маҳкама қамоқ жазосига ҳам ҳукм қилар сди. Бироқ, қамоқхоналардаги маҳбуслар сони кспайиб, муаммолар пайдо бсла бошлаганида баъзи маҳбуслар маҳкама ҳузурига чиқарилмай озод қилинар, баъзилари сса слдирилар сди. Маҳкамалар баъзида озодликка чиққан "айбдор"нинг ҳаёти давомида бир хил кийим кийиши ва ксчалардан стаётганида одамлар тарафидан ҳақоратланишини ифодалаган қарорлар ҳам чиқарган. Баъзи васиқаларда чиқарилган қарорлар инсонларнинг ёшлари ёки жинсларидан қатъий назар чиқарилгани, ҳатто сн бир ёшли қизчага икки юз дарра, тсқсон ёшли чолга уч юз дарра урилгани, ҳатто сликлар ҳам бу маҳкамалардан қутила олмагани, баъзи мурдаларнинг қабрларидан чиқарилиб, гулханларда ёқилгани қайд стилган!\n1611 йилнинг май ойида Валенсис музофотида қолган мусулмонларни ҳам йсқ қилиш мақсадида бир қарор олинади. Бу қарорга ксра тирик мусулмонни тутиб олиб келган одамнинг мукофотлар билан тақдирланиши, ҳатто у мусулмонни сзига қул-қарол қилиб олиши, слдирилган мусулмон боши учун сттиз лира қсйилгани баён қилинади.\n1609-1614 йиллар мобайнида Испанисда 327 000 (уч юз йигирма етти минг) мусулмон сургун қилинди. Булардан 65 000 (олтмиш беш минг)таси денгизда ғарқ бслди ёки йслларда слдирилди ёхуд касаллик, очлик ва камбағаллик қурбони бслди. Булардан 32 000 (сттиз икки минг)тасигина сз юртлари — Андалусисга ссон-омон қайта олдилар. Баъзилар сса сз юртларида оммавий қувғин бслишига қарамай сшириниб қолиб кетдилар. Андалусисдаги исломий борлиқ сн еттинчи ва сн саккизинчи асрларда чекланган ва махфий равишда сз ҳаётини давом сттирди.\nГранададаги инквизияис 1726 йилда 360 (уч юз олтмиш) оилага мансуб 1800 (бир минг саккиз юз) кишининг Ислом динига мансублик "жиности" билан "жиноий жавобгарлик"ка тортди. Испан ёзувчиларидан бири 1728 йилнинг 9 майида бслиб стган маҳкама жараёнида 46, 1728 йилнинг 10 октсбрида 28 гранадалик устидан "Ислом динига мансублик" жиности билан ҳукм чиқарилганини нақл қилади. Мусулмонларни таъқиб қилиш кучайди ва 1729 йилда шаҳар ҳокими қиролдан морискларни шаҳардан қувиб чиқариб, аҳолини "ҳаром қон"дан қутқариш учун фармойиш беришини ссради.\n1769 йилда тафтиш гуруҳи Марсис музофотидаги Картагена шаҳрида сширин масжид фаолист ксрсатаётгани ҳақидаги маълумотни қслга киритди. Бунинг оқибатида юздан ортиқ мориск қслга олиниб, маҳкамага тортилди ва уларнинг кспчилиги слим жазосига ҳукм қилинди.\nAkbarjÐ¾n 07 Mart 2010, 03:19:48\nХристианлар ҳам инквизияис қурбони\nБиз инквизияис ҳақида қанчалар гапирмайлик, унинг ваҳшиёна қора тарихидан бир неча саҳифасини ва бир неча жиностинигина ксрсатиб стган бсламиз. Испанисликлар инквизияисдан жуда ҳам қсрқар сдилар. Чунки ҳар бир инсонни бу маҳкамаларга тортиш жуда ҳам осон сди. Гоҳо миш-мишлар ҳам маҳкамага боришга сабаб бслар, гоҳида сса одамнинг сзи оғзидан чиққан ссздан қсрқиб ёки уни схши нистда айтганини исботлаш учун у ерга борар, уни бирортаси сшитган бслса нотсғри тушуниб, гина-адовати сабабли сч олиш учун бу ссзлардан фойдаланишидан чсчир сди. Қсшнисининг хотинини севиб қолиш ва унга уйланиш умиди ёки ишчисининг маошини бермаслик қасди ёхуд савдода рақибини синдириш орзуси ҳам чақувга сабаб бсла олар сди. Ҳатто болалар ҳам бирга сйнар сканлар, тенгдошлари тарафидан отилган туҳмат тоши остида қолар сдилар. Масалан, болалардан бири бошқаси устидан: "Ўйин пайтида ундай деди, бундай деди" деб гувоҳлик бериши, унинг қслга олинишига сабаб бслар ва бечора боланинг митти бадани айбдор ёки айбсиз сканини "аниқлаш" учун олиб борилган тергов, қамоқ ва қийноққа чидай олмай, ҳаётдан ксз юмар сди!\nҲа, мусулмон бслган ҳар қандай шахсдан қутилиш учун ёшининг катта ёки кичиклигига қарамай, оддий бир чақув билан зиндоннинг қаърига отиш жуда ҳам осон сди!!\nМусулмонларгина инквизияис қурбони бслди десак, инсофсизлик қилган бсламиз. Чунки, христианларнинг сзлари ҳам инквизияис қурбони бслган сдилар. Черков юқорида тавсифлаганимиз даҳшатли усулларни инквизияис воситасида христианларга нисбатан ҳам қсллаган сди. Черков бу билан одамларга дин номи билан жорий қилган фикрларининг ижросини таъминлар, черковга қарши чиққан ёки черков фикрларини танқид қилган кишиларни қамоққа олар, уларни дорга осиш ва гулханларда тириклай ёқиш билан қатл стар сди. Инквизияис қарорлари билан қатл стилган христианларнинг сони 300 000 (уч юз минг)дан ортиқ бслиб, шулардан 32 000 (сттиз икки минг)таси гулханда тириклай ёқилган сди. Улар ичида машҳур олим Жордано Бруно ҳам бор сди. Черков ундан бошқа сайёралар борлиги ҳақида айтган ссзлари учун интиқом олди. Бошқа олим Галилео Галилей сса "Ер Қуёш атрофида айланади"- деб сътиқод қилгани учун қатл стилди!!\nСионистлар минглаб сҳудийларнинг (мурдаларини!!) наяистлар Германиссининг газ камераларида ёқиб юборилганини рскач қилиб, бутун дунёни, хусусан ғарб оламини тиз чсктириб, Фаластин ерларини босиб олишда ҳақли сканликларини исботламоқчи бсладилар. Бироқ, бутун Олам юз минглаб, балки миллионлаб мусулмонларни қурбон қилган инквизияиснинг ксп жиҳатларини очишдан ксз юммоқда. Зеро, наяизм Германиссининг газ камералари сҳудийларнинг мурдаларини бир неча йил ёққан бслса, инквизияис юзлаб йиллар давомида мусулмонларни слдирди, гулханларда тириклай куйдирди ёки қийноққа солди!! Шундай бслишига қарамай, Ғарб давлатлари сз архивларини сионистларга очди ва улар наяистлар тарафидан куйдирилган сҳудийлар архивини қслга киритиб, хоҳлаган даъволарини қилмоқдалар. Айни замонда Ватикан ва черков мусулмонлар ва мусулмон бслмаган халқлар олдида сз архивларини очишдан бош тортмоқда! Чунки, инквизияиснинг қора юзини фош стадиган далиллар ксриниб қолишидан қсрқмоқда!!\nМусулмонлар инквизияис, унинг қабоҳатлари ва мусулмон қурбонларининг тарихини чуқур срганишлари керак. У қоронғу кунларга етарлича баҳо бериш учун Ватикан, Испанис ва бошқа христиан давлатларидаги католик черков архивларини текширишлари ва бутун Оламга черков христиан дини номи остида мусулмонларга қарши олиб борилган кураши мобайнида қилган жиностларни, Ислом дини асосига қурилган давлат соссида христианларга берилган осуда ҳаёт билан таққослаб, намоён қилишлари лозим. Шуни ҳам унутмаслик керакки, ҳозирги кунга қадар инквизияис ҳақида ёзилган асарларнинг барчаси христиан ҳукуматлар рухсат берган ва мусулмон бслмаган шарқшунос ҳамда христиан муаллифлар тарафидан ёзилгандир.\nAkbarjÐ¾n 07 Mart 2010, 03:21:11\nҚизил танли ҳиндуларни йсқ қилиш\nҚизил танли ҳиндуларни қириб ташлаш — Исломга қарши уруш сълон қилган, Исломни — террорчилик, биз мусулмонларни сса террорчилар дес таърифлаган "жаноблар"га ҳақиқий террорчилик нима сканини билишлари учун тақдим стмоқчи бслганимиз америкача террорчилик намунасидир!\n"Адабиёт хабарлари" ойномасининг 2002 йилнинг 9 июнь сонида Мунир Ҳамш қаламига мансуб ва мавзусида нодир ҳисобланган "Америка ва дарадаги қизил танлилар" сарлавҳали мақола чоп стилди. Муаллиф америкаликларнинг сз ерларини мудофаа қилиш учун курашган маҳаллий халқларни қандай қириб ташланганини қаламга олади.\nАмерикаликлар бор йсғи бир нарса — Янги Оламни барпо қилиш йслида осуда ҳаёт кечириб турган 12 000 000 (сн икки миллион) кишининг ёстиғини қуритдилар! Бу бегуноҳ халқларни йсқ қилиш учун 93 (тсқсон уч) марта оммавий қирғин қуроллари ишлатилган урушлар қилинди. (Америкаликлар бу қирғинни шундай изоҳладилар:) "Бу урушлардан соғ-омон қолган ҳиндулар, америкаликлар устунлиги йслида бслиб стган жанглардан кейин, сз қсллари билан сз қабрларини қазидилар. Чунки, ҳиндулар уруш оловини биринчи бслиб ёқдилар ва бу қурбонлардан улар жавобгардирлар! Баъзи ҳиндулар тангрининг қазо ва қадари билан европаликлар билан бирга келган касалликлар сабабли вафот стдилар!". Бу ссзлар - ёлғон ва буҳтондир!\nКсплаб беғараз изланишлар шуни ксрсатдики, ҳиндулар ҳозирги Европанинг ер майдонига сна срим миллион гектар қсшиладиган катта территорисда сшар сдилар. Европаликлар кириб келишганида ҳиндуларнинг сони 100 0000 000 (юз миллион) билан 200 000 000 (икки юз миллион) сртасида сди. Бироқ, америкалик тарихчи (барча мустамлакачилар каби) бу сонни 1 000 000 (бир миллион) ёки 2 000 000 (икки миллион) деб ксрсатди. Бу рақамлар тсғри сди. Чунки, бу саноқ (қонли урушлар тугаган) 1900 йилда амалга оширилган ҳисоботларга ксра сди!\nАмерика мактабларида сқитилаётган дарсликларда: "(Афсуски), бу қирғин - бандалар хаёлига келтирмаган тақдирнинг оғир мусибати бслиб, унга таслим бслишдан бошқа чора йсқ сди" дес тушунтирилади! Худди (Японисдаги) Хиросима ва Аагасаки шаҳарларига Америа Ҳаво Кучларининг "бургут"лари олий мақсад - Жаҳон Урушини тсхтатиш учун ташлаган атом бомбалари каби! Бу бомбабсрон оқибатида чақалоқлар ва хотин-қизлар бир соат ичида қирилди, шаҳарлар вайронага айланди, жонли ва жонсиз инвентарлар ҳалокатга учради. Бу, аслида, бир маданист ёйилишининг ҳошисси ва ёйилиш услуби сди. Агар сиз бу ишнинг айбдорини топмоқчи бслсангиз, америкача фалсафага ксра анави "бахтиқаролар"нинг қирилиб кетишидаги нист, мақсад ва масъулистга қарамай, табиийки, қазо ва қадарни айблашингиз керак!! Америка маданисти ҳақида салбий фикрларни билдириш америкача маданистдан нафратланиш оқибатида пайдо бслади!!\n(Босниснинг мард сғлони) Алис Иззатбеговичнинг ёзишича, 1865 йилга қадар жорий бслган ва слдирилган қизил танлининг бошига тақиб олган патлардан бирини полияис марказига олиб келган одамга мукофот бериш ксрсатилган қонун бор сди. Унинг бу қилган иши муҳитни маданий ва фикрий жиҳатдан қолоқ бслган халқлардан тозалашга қсшилган катта ҳисса ҳисобланарди. Чунки бу иш Ер юзини маданистсиз қабилалар тарқатаётан "пат"лардан тозалаш, демак сди!! "Озодлик диёри" бслмиш Америка Қсшма Штатлари, бечора қизил танли ҳиндуларнинг тскилган қонлари устига қурилгандир!!\nҚсшма Штатлар Армисси 1846 йилда Калифорнисни ишғол қилди. Ҳисоботларга ксра, ҳиндуларнинг сони 1769 йилга қараганда бир неча баробар ссган сди. Ишғолдан сснг 20 йил ичида уларнинг 80 (саксон) фоизи қириб ташланди, қолганлари сса таҳқирловчи қонун таъсирида йсқ бслиш даражасига етиб келди. Хаёлий далалар ва олтин конларининг сгаларига сиёсий салтанатни берган халқларнинг мулки, зудлик билан ҳиндуларни ишлаб чиқариш қуроли сифатида қул қилиш ва уларни, худди илгари Колорадо ва бошқа олтинга бой штатларда йсқ қилинганидек, қириб ташлашга йсналди. Чунки, бу штатлардаги олтинларни ишлаб чиқариш учун арзон ишчи кучига катта сҳтиёж бор сди. Шунинг учун ҳинду болаларни сғирлаш тижорати бошланди. Ўша даврдаги рсзномаларда қулжаллобларнинг қишлоқларнинг орқа ксчаларидан араваларни сғирланган болалар билан тслдириб, Сокрамонто ва Сан-Франяиско қул бозорларига олиб кетганлари ёзилган.\nБиринчи босқинчилик урушининг илк йиллари ниҳоссига етиб, қсшимча хизматлар: чсрилик ва фоҳишалик юмуши учун хотин-қизларни сғирлаш авж олди. Буни ксрган оталар ва ака-укалар "жиност" ҳисобланган гуруҳларни уюштирдилар. Бу жараёнлар ҳиндуларнинг талайгина уруғларини ота ерларини тарк стиб, қочишга мажбур қилди. Одамларни сғирлайдиган талончилар сса "хайрис гуруҳларига" бирлашдилар. Чунки улар оталарни слдиришар ва бу ишлари билан давлатнинг "исёнчи гуруҳлар"ни қириб ташлашида сз ҳиссасини қсшар сдилар. Шундай қилиб, ҳиндуларни слдириш ёки қул қилиб сотиш, америкаликлар ёқтирган "ахлоқ" ва "шараф"нинг бир парчасига айланди!\n1850 йилнинг бошларида Калифорнис Штати мажлисининг биринчи сессиссида қизил танли ҳиндуларни сғирлаш ва қул қилишнинг қонуний сканига қсшимча слароқ, "Ҳиндуларни ҳимос қилиш қонуни"ни тасдиқлади. 1860 йилда бу қонун, киритилган снги иловага ксра, 10 000 000 (сн миллион)лаб қизил танлиларни оғир ишларда ишлашга мажбур қилар сди. Чунки сзлари ва оилаларини срмонлар ва тоғларга олиб чиқиб кетган "исёнчилар", Америка Қсшма Штатлари деб аталган давлатда сшашар ва Ерларини тортиб олган ЎҒА ИЛАА нинг қонунларига биноан "бошқаларнинг мулкларига тажовуз қилган жиностчилар" мақомига тушиб қолган сдилар. Ҳеч қанча вақт стмади ҳамки, ҳиндуларни ҳимос қилиш қонуни чиқарилди! Бироқ, бу қонундан вилост ҳокими Литер Бернднинг жазаваси тутди ва парламентнинг қонун чиқарувчи палатасига "Қизил танли ҳинду ирқини қириб ташлаш лозимлиги"ни очиқ ифодалаган мактуб юборди. Унда жумладан шундай дейилган сди: "Оқ танли одам сз вақтини олтин деб ҳисоблайди. Бироқ, у ҳозирги кунда сзининг молу мулкини қсриқлаш билан овора. Унинг олдида қирғинбарот урушдан бошқа чора йсқдир. Зотан, уруш бошланди! Анди урушни ҳиндулар ирқи бутунлай йсқолиб кетгунига қадар давом сттириш керак!"\nАмерикаликлар Майс, Азита, Буҳатан ва бошқа маданистларни йсқ қилиб ташлаганликларини тан оладилар. Чунки қирғин — уларнинг кучли, "адолатли" ва бошқаларни сз ахлоқий қийматларига биноан муҳосаба қилишга тайёр бслган Американи барпо қилиш йслида олиб боришган курашларининг бир бслагидир!!


2018 йилда биринчи марта дефляция қайд этилди – Газета.uz\nФото: Давлат статистика қўмитаси.2\n2018 йилда биринчи марта дефляция қайд этилди\nИюнь ойида истеъмол бозоридаги товарлар ва хизматлар нархлари умумий даражасида пасайиш 0,4 фоизни ташкил этди.\n30 июн 2018, 00:33 Иқтисодиёт\n2018 йил июнь ойида Ўзбекистонда биринчи истеъмол бозоридаги товарлар ва хизматлар нархлари умумий даражасида пасайиш кузатилгани қайд этилди. Ой давомида товарлар нархи ўртача 0,6 фоизга пасайган бўлса, хизматлар эса аксинча, 0,3 фоизга қимматлашган. Дефляция (инфлацияга қарама-қарши жараён) даражаси 0,4 фоизни ташкил этди, дейилади Давлат статистика қўмитаси маълумотида.\nОзиқ-овқат маҳсулотлари нархлари ой давомида ўртача 1,8 фоизга арзонлашди. Мева ва сабзавот маҳсулотлари нархларининг пасайиши, жумладан, тухум, шакар, ёғ ва мой маҳсулотларининг арзонлашгани умумий озиқ-овқат маҳсулотлари нархлари даражасига сезиларли таъсир кўрсатиб, умумий ИНИнинг 1,5 фоиз даражасида пасайишига олиб келди. Шулар билан бир қаторда гўшт, нон, алкагол ва бошқа турдаги озиқ-овқат маҳсулотлари нархларининг қимматлашиши умумий ИНИнинг кўтарилишига ёрдамлашди.\nАсосий турдаги озиқ-овқат маҳсулотлари таркибига кирувчи товарлар нархлари орасида қимматлашиш борасидаги етакчилик ёрма ва дуккаклиларга (ўсиш 15,3 фоиз), пасайиш бўйича эса картошка ҳамда сабзавот маҳсулотлари ҳиссасига тўғри келади (пасайиш мос равишда 38,9 фоиз ва 29,1 фоиз).\nНоозиқ-овқат маҳсулотлар нархлари қимматлаш 0,8 фоизга қимматлашди. Автомобиллар учун ёқилғи ҳамда қурилиш материалларидан ташқари ушбу гуруҳнинг асосий турдаги маҳсулотлари нархлари орасида сезиларли ўзгаришлар кузатилмади.\nАҳоли учун автомобилларга газ тўлдириш шаҳобчалари орқали сотилаётган пропан нархининг қимматлашиши асосий турдаги ноозиқ-овқат маҳсулотлар гуруҳи индексининг кўтарилишида асосий таъсир омили сифатида қайд этилган. Республика бўйича ой давомида ушбу маҳсулотнинг нархи ўртача 63,3 фоизга қимматлашди. Биржадаги котировка нархлари ҳамда ёқилғи-мойлаш материаллари бозорида шаклланаётган ҳолатлар пропан нархлари даражасининг сезиларли даражада қимматлашишига ўз таъсирини ўтказди.\nҚурилиш материаллари нархлари ой давомида ўртача 1,5 фоизга қимматлашди. Цемент ва гулқоғознинг нархи бошқа маҳсулотларга нисбатан сезиларли даражада қимматлашди.\nИюнь ойи давомида аҳоли учун хизматлар тарифлари нархларида жиддий ўзгаришлар кузатилмади ва бор йўғи 0,3 фоизлик ўсиш ҳолати қайд этилди. Нарх тарифларининг нисбатан барқарор суръатларда ошиб бориши қаторида йўловчи ташиш транспорти хизматлари нархи ўртача 1,4 фоиз ва маиший турдаги хизматлар эса 0,4 фоизга қимматлашди.\nҚашқадарё вилояти ҳокимининг қарори асосида жорий йилнинг июнь ойидан бошлаб ҳудуд бўйича шаҳар автобус транспортида йўл хақи 66,7 фоизга оширилди. Хоразм вилояти хокимининг қарорига асосан вилоят бўйича шаҳар автобус транспорти хизматлари 42,9 фоиз ҳамда йўналишли такси хизматлари нархи 11,1 фоизга кўтарилди. Шунингдек, Фарғона вилояти ҳудудида ҳам йўналишли такси хизматлари ўртача 9,4 фоизга қимматлашган.\nЙўл харажати ҳужжатлари нархининг юқорилаши ва Швейцария франкининг сўмга нисбатан бироз ошиши ҳисобига темир йўл транспорти хизматлари нархлари бироз кўтарилди. Ўзбекистон миллий валютаси курсининг еврога нисбатан мустаҳкамланиши натижасида «Ўзбекистон ҳаво йўллари» МАК чипталари нархлари бирмунча арзонлашди.\n24.02 1 мартдан нималар ўзгаради?\n24.02 Ҳукуматнинг янги ипотека сиёсати маълум қилинди


UzNews - Коронавируснинг "яширин штамми" кенг тарқалмоқда\n15 март, 13:47\nКоронавируснинг "яширин штамми" кенг тарқалмоқда\nCOVID-19'нинг ушбу штамми беморнинг ўпкасини зарарлаши кузатиляпти.\nКоронавируснинг янги тўлқини ер юзи аҳолисининг энг катта қисми яшайдиган Хитойда ҳам бошланмоқда. Бу ерда аниқланаётган янги ҳолатлар "омикрон"нинг ВА.2 мутациясини ташкил этяпти, дея хабар бермоқда Соғлиқни сақлаш вазирлиги.\nЎзбекистонда ўтган куни 1,5 мингга яқин кишида ушбу вариант аниқланди. Цзилинь провинциясида 900га яқин одам инфекцияни юқтирган. Шанхай ва Шэньчжэнь шаҳарларида ҳам хасталикка чалинганлар сони ошмоқда.\nССВнинг айтишича, Хитой ҳукумати касаллик янада кенг тарқалмаслиги учун қатъий чекловларни жорий қилмоқда. Беморлар билан алоқада бўлганлар мажбурий карантинга олиняпти. Баъзи ҳудудларда эса "локдаун" эълон қилинмоқда.\nШунингдек, ВА.2 Европанинг қатор мамлакатларида ҳам фаол тарқала бошлади. Буюк Британия, Бельгия, Швейцария ва Нидерландияда сўнгги кунларда касалланишлар сони яна ўса бошлаган.\nМутахассисларнинг таъкидлашича, янги штамм "омикрон"дан ҳам юқумлироқ. Энг ёмони, унга чалинганда касаллик нисбатан оғир асоратлар билан кечиши таъкидланди. COVID-19'нинг ушбу штамми беморнинг ўпкасини зарарлаши кузатилмоқда.\nУшбу вирус мутациясига ташхис қўйиш бирмунча мураккаб. ВА.2 кўп ҳолларда одатдаги ПЗР тестларида намоён бўлмайди. Шу сабабли ВА.2 аллақачон "яширин штамм" номини олган.


Швейцарияда арра билан қуролланган шахс одамларга ҳужум қилди\n20 ноябр 2019, Тошкент вақти: 16:27\nШаффхаузендаги жиноят содир этилган жойни назорат қилаётган полициячилар.\nШвейцария шимолидаги Шаффхаузен шаҳрида номаълум шахс бензопила билан одамларга ҳужум қилиши оқибатида камида 5 киши қаттиқ жароҳатланди. Жароҳатланганлардан икки нафарининг аҳволи оғир экани айтилмоқда.\nГувоҳларга кўра, бензопила кўтарган одам эски шаҳар кўчаларида йўловчиларга ҳужум қилган ва полициядан қочишга муваффақ бўлган.\nШаффхаузен полицияси матбуот котиби Синди Бир:\n-Жароҳатланган 5 кишидан икки нафарининг жароҳати жиддий. Бу террорчилик ҳаракати бўлмаган. Биз ишонч билан аниқ қилиб айта оламизки бу воқеа террор ҳаракати эмас, -деб билдирди.\nАйни пайтда ҳужумчини қидириш ишлари давом этмоқда.


Кўча пойгалари: Самарқанд шаҳридаги чорраҳаларга қоидабузарликларни қайд этадиган камералар қачон ўрнатилади?\nЎзбекистон 21:17 / 28.01.2022 8525\nСўнгги йилларда Самарқанд шаҳрида машина бошқариш қийин ва хавфли бўлиб қолди. Кўчалардаги чорраҳаларда ўрнатилган камералар қоидабузарликларни қайд этмаслиги туфайли аксарият ҳайдовчилар машиналарни ўзлари истагандек, бошқаларга халақит берган ҳолда бошқаришмоқда.\nҚолаверса, Самарқандда ҳам машиналар оқими жуда зичлиги сабабли тартибли ҳайдовчилар қоидабузарларнинг кутилмаганда тўқнашув содир этишидан чўчиб рулга ўтиришади.\nҚоидабузарлиги учун жазоланмаслигини биладиган ҳайдовчилар қизил чироқда машиналар тўхташ чизиғини босиб тўхтайди. Айримлари ҳатто бошқаларга халақит берган ҳолда чорраҳанинг ўртасигача чиқиб боради.\nБундан ташқари, бошқаларнинг ҳаётига хавф туғдирган ҳолда светофорнинг қизил чироғидан ошкора ўтиб кетаётган ҳайдовчилар сони ҳам кўп. Буни ижтимоий тармоқларга юкланаётган айрим видеолардан ҳам билса бўлади.\n1-мисол. 2021 йил январ ойида Самарқанд шаҳридаги Мирзо Улуғбек ва Гагарин кўчалари чорраҳасида Lacetti машинаси бошқа транспорт воситаларининг ҳаракатига халақит берган ҳолда қизил чироқдан ўтади. Оқибатда, яшил чироқда чорраҳага чиққан, оралиқ масофаси яқин бўлган автобус ва Маtiz машиналари кескин тормоз босилиши натижасида ўзаро тўқнашади.\nҚизиғи, ана шу ҳодиса ортидан Самарқанд вилоят ИИБ ситуацион марказидаги кузатув камераларининг архив фонди кўздан кечирилиб, айбдор топилади.\nЯъни чорраҳаларда кузатув камералари бор. Ситуацион марказ ташкил қилинган ва у ерда чорраҳалардаги транспорт воситалари оқими кузатилади ва видеотасвир ёзиб олинади. Аммо қоидабузарлик қайд этилмайди.\n2-ҳодиса. 2021 йил ёз ойларидан бирида Мирзо Улуғбек кўчаси бўйлаб тез ҳаракатланиб келган Spark бошқарувни йўқотиб, йўлдан чиқиб кетди. Оқибатда Мирзо Улуғбек ва Мир Саид Барака кўчалари кесишган чорраҳага ўрнатилган светофорнинг устунини ағдариб юборди.\n3-ҳодиса. 2021 йил ёз ойларида аввалроқ Spark светофор устунини ағдариб юборган жойда бошқа бир Spark тез ҳаракатланиб келиб, бошқарувни йўқотди ва ўсиб турган дарахт билан тўқнашди. Оқибатда дарахт синди. Машина эса пачоқ бўлди.\n4-ҳодиса. Тез ҳаракатланиб келган Lacetti светофорнинг қизил чироғидан ўтиб, йўлни иккига ажратиб турган кичик бетон бўлаги устига чиқиб қолди. Агар у бетон тўсиқни ошиб йўлнинг қарама қарши томонига ўтиб кетганда рўпарадан келаётган машиналар билан тўқнашиши аниқ эди. Кўз ўнгимизда содир бўлган бу ҳодиса аввалида иккита машина ўзаро пойга уюштириб келаётганди.\n5-ҳодиса. Мирзо Улуғбек кўчасидан келиб Мир Саид Барака кўчасига қайрилмоқчи бўлган Damas машинасини Мирзо Улуғбек кўчасида рўпарадан тез ҳаракатланиб келаётган Captiva уриб юборди. Оқибатда Damas ҳайдовчиси жиддий тан жароҳатлари олиб, шифохонага ётқизилади.\nҚизиғи шундаки, юқоридаги ҳодисаларнинг тўрттаси бир жойда, тунда содир бўлди. Бу биз бевосита гувоҳи бўлган «авария»лар. Гувоҳи бўлмаганларимиз ва шаҳарнинг бошқа жойларида содир бўлаётганлари қанча экан?!\nСўнгги пайтларда одамларни бошқа бир жиддий масала ўйлантиряпти. Самарқанд шаҳридаги марказий кўчаларида тунда уюштирилаётган автопойгаларга қачон барҳам берилади? Ёки чорраҳаларда қоидабузарликларни қайд этувчи камералар йўқлиги ва ишламаётгани учун катта тезликда ҳаракатланаётган ҳайдовчиларга қачон чора кўрилади?\nТунги кўча пойгаларини ёки шунчаки катта тезликда ҳаракатланадиган бошқа ҳайдовчиларни инсон омили билан тартибга олиб бўлмайди. Шу учун ҳам бу муаммонинг энг тўғри ечими — қоидабузарликларни қайд этадиган камераларни тезроқ ишга тушириш.\nМисол учун, бир пайтлар Тошкент шаҳри чорраҳаларидаги ҳолат ҳозирги Самарқанддагига жуда ўхшаш эди. Қоидабузарликларни қайд этадиган камералар йўқлиги учун ҳайдовчилар чорраҳаларда «стоп-линия» босиб тўхтарди.\nЎшанда светофорда тўхтаб турган ҳайдовчилар светофорнинг огоҳлантирувчи сариқ чироғи ёнгандаёқ «юр» деган маънода ўзидан олдинги машинага сигнал чаларди. Шунингдек, айримлар намойишкорона чорраҳа ўртасига чиқиб кетарди. Бундан ташқари, светофорнинг қизил чироғида ўтиб кетиш ҳам одат тусига кирганди.\nШундан сўнг ҳолатни тартибга солиш учун чорраҳаларда қоидабузарликларни қайд этадиган камералар ўрнатилди. 2017 йил 15 март куни Тошкент шаҳридаги 115 та чорраҳада камералар ишга тушди. Шундан сўнг пойтахт чорраҳаларида қизил чироқда ўтиб кетиш, «стоп-линия»ни босиб тўхташ ва пиёдаларни ўтказмаслик каби қоидабузарликлар кескин камайди.\nСамарқанд ва бошқа вилоятлар марказларида чорраҳаларни, қоидабузарликларни қайд этадиган камералар билан жиҳозлаб, шу йўл билан қоидабузарликларни кескин камайтириш шунчалик қийинми? Ёки бунинг одамларга номаълум бўлган бошқа сабаблари борми?\nТошкентда жами 115 та чорраҳага қоидабузарликларни қайд этадиган камералар ўрнатилган бўлса, вилоят марказлари анча кичик. Уларда чорраҳалар сони камлиги сабабли пойтахтдагидан анча кам пул сарфлаб камераларни ўрнатса бўлади\nАгар чорраҳаларни камера билан жиҳозлаб чиқишга бюджетдан пул топилмаса, бу ишни хусусий тадбиркорларга топшириш ва шу йўл билан шаҳар кўчаларида тартиб ўрнатиш ҳам мумкин.\nЯқинда, сиёсатшунос Камолиддин Раббимов Facebook'даги саҳифасига жойлаштирган постида «Ўзбекистон йўлларида юрганда, ўзимни камикадзелар орасида юргандек ҳис қиламан» ёзди. Сиёсатшунос бу гаплари билан биздаги ҳолатга аниқ баҳо берди.\nУмуман олганда, ЙТҲларнинг олдини олиш учун ҳали жуда кўп ишлар қилиниши керак. Аммо ҳозир энг биринчи навбатда зудлик билан вилоят марказларидаги чорраҳаларни қоидабузарликларни қайд этадиган камералар билан жиҳозлаш керак. Шу иш бажарилса йирик шаҳарларда содир бўлаётган ЙТҲларни кескин камайтириш мумкин.\nСамарқанд вилояти ИИБ ЙҲХБ ахборот хизматининг Kun.uz’га маълум қилишича Самарқанд шаҳри чорраҳаларида ўрнатилган камералардан қоидабузарликларни қайд этишда фойдаланса бўлади. Бунинг учун мониторинг маркази ташкил этилса бўлди. Демак, Самарқанд кўчаларидаги қоидабузарликларни тартибга олиш унчалик қийин эмас. Шунчаки, масъулларда хоҳиш уйғониши керак, холос.\n23:34 / 16.05.2022 3581\n22:19 / 16.05.2022 3128\n22:00 / 16.05.2022 5338\n20:48 / 16.05.2022 19217


Коронавирус ҳолатлари 17,6 мингга яқинлашди – Газета.uz\nLotinchada 21 июл 2020, 10:19 Коронавирус\n21 июль соат 10:00 ҳолатига кўра, Ўзбекистонда коронавирус инфекцияси қайд этилганлар сони 17590 нафарни ташкил этмоқда, дея хабар берди Соғлиқни сақлаш вазирлиги.\nУнга кўра, янги касалланиш ҳолатларининг 82 нафари Тошкент шаҳрида тана ҳарорати кўтарилганлиги туфайли профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида, 57 нафари Андижон вилоятида, 42 нафари Наманган вилоятида, 36 нафари Сирдарё вилоятида, 29 нафари Жиззах вилоятида, 23 нафари Қорақалпоғистонда ҳамда 7 нафари Навоий вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nҲозирда мамлакат бўйлаб коронавирус инфекциясидан 8035 киши даволанмоқда. Улардан 76 нафари оғир, 28 нафари ўта оғир аҳволда, дея баҳоланмоқда.\nАйни пайтда мамлакатда 9463 нафар коронавирус инфекциясига чалинган фуқаролар соғайган.\nБундан ташқари, 21 июль куни COVID-19 асоратларидан вафот этган беморлар сони 92 нафарга етди.\nНавбатдаги бемор ўлими Тошкент шаҳри Шайхонтоҳур туманида яшаган 64 ёшли М.М. (эркак) бўлиб, у ўткир нафас ва юрак қон-томир етишмовчилигидан вафот этгани маълум қилинади.\nҚайд этилишича, беморда 14 июль куни «COVID-19» тасдиқланган ва ўта оғир ҳолатда Зангиота туманидаги Кўп тармоқли юқумли касалликлари шифохонасига ўтказилган.\n«Унга „COVID-19“ инфекциясининг оғир кечиши, икки томонлама пневмония, ингичка ичак резекцияси ва анастомози операциясидан сўнгги ҳолат ташхиси қўйилган. Беморда касаллик ўткир нафас ва юрак қон-томир етишмовчилиги асорати билан кечган. Шунингдек, унда ўткир странгуляцион ичак тутилиши ҳамроҳ хасталиги бўлган», — дейилади хабарда.\nБемор асосий касаллик асоратлари ҳисобига аҳволи кескин оғирлашиб, мутахассислар томонидан тўлиқ ҳажмда, стандарт асосида ўтказилган реанимацион муолажаларга қарамасдан у ўткир нафас ва юрак қон-томир етишмовчилигидан вафот этган.


ЯНГИ ЛОЙИҲАЛАР ИМКОНИЯТЛАРИ | Хабарлар | Самарқанд вилояти ҳокимлиги\nЯНГИ ЛОЙИҲАЛАР ИМКОНИЯТЛАРИ\nПрезидент Шавкат Мирзиёевнинг 2017 йилда Самарқанд вилоятига амалга оширган ташрифлари давомида белгилаб берилган вазифалар асосида саноат соҳасида умумий қиймати 203,8 миллиард сўмлик 8 лойиҳа ишга туширилди.\nНатижада 1583 та иш ўрни яратилди.\nҚишлоқ хўжалигига киритилган инвестициялар 91,1 миллиард сўмлик 7 лойиҳани ўз вақтида ҳаётга татбиқ этиш имконини берди.\nСавдогарликдан ишлаб чиқаришга\nДавлатимиз раҳбари ташрифи чоғида Самарқанд туманидаги “Сам Рафоат текстиль” масъулияти чекланган жамияти фаолиятини кенгайтириш ва ишлаб чиқариш қувватларини оширишга оид лойиҳа тақдим этилган эди. Умумий қиймати 43 миллиард 700 миллион сўмлик мазкур лойиҳа доирасида айни пайтда корхонада қурилиш ишлари якунига етказилмоқда.\nУшбу лойиҳа ташаббускори “Сам Рафоат текстиль” масъулияти чекланган жамияти раҳбари, ёш тадбиркор Шуҳрат Ҳамдамов.\n– Тадбиркорликни савдо-сотиқ ишлари билан бошлаганман, – дейди Шуҳрат Ҳамдамов. – Хориждан текстиль маҳсулотлари олиб келиб, Самарқанддаги бозорда сотардим. Юртимизда тадбиркорларни қўллаб-қувватлашга қаратилган эътибор, ишлаб чиқариш соҳасини ривожлантириш учун берилган имтиёзлар туртки бўлиб, хориждан маҳсулот эмас, технология олиб келиш ҳаракатига тушдим. 2010 йилда АҚШдан замонавий технология келтириб, бахмал ишлаб чиқаришни йўлга қўйдим. Ишимиз юришиб, маҳсулотимизга ички ва ташқи бозорда тезда харидор топилди. Лекин бозорни ўрганиш жараёнида бу маҳсулотнинг экспорт географияси кенг эмаслигини сезгач, 2014 йилда сочиқ ишлаб чиқаришни ҳам бошладик. Япония, Бельгия, Италия ва Германияда ишлаб чиқарилган замонавий ускуналар ҳар қандай ўлчам ва дизайндаги сифатли сочиқ ишлаб чиқариш имкониятини берди. Натижада қисқа вақтда тайёрлаётган маҳсулотимизнинг асосий қисмини экспортга чиқара бошладик.\n150 киши меҳнат қилаётган корхонада бир кунда 2200 килограмм ип-калавадан сифатли сочиқ ва бахмал тайёрланмоқда. Маҳсулотнинг қарийб саксон фоизи экспорт қилинади. Ўтган йил корхона томонидан 300 минг долларлик экспорт шартномалари муваффақиятли амалга оширилган.\n– Фаолият бошлаганимдан буён юртимизда ва хорижда ўтказиладиган саноат ярмаркаларида иштирок этиб келаман, – дейди Шуҳрат “Маҳсулотга харидор топиш қийин эмасми?”, деган саволимизга жавобан. – “Ўзтўқимачилик саноат” уюшмаси, савдо-саноат палатаси аъзосиман. Улар томонидан ташкил этиладиган ҳар бир семинар, халқаро тадбирларда қатнашаман. Ҳамкорларимнинг аксариятини ана шундай ярмарка ва тадбир орқали топганман.\nЖумладан, ҳозирда Россияга чиқарилаётган маҳсулотга харидорлар билан ўтган йил Москвада ўтказилган ярмаркада шартнома тузганмиз. Кейинги икки йил давомида Украинадаги бозорни ўрганиб, жорий йилда ушбу давлатда ўз савдо уйимизни очишни режалаштирганмиз. Шунингдек, апрель ойида Беларусь Республикасида ташкил этиладиган халқаро саноат ярмаркасида қатнашиш ниятидамиз.\nКорхонанинг иккинчи линияси учун Япониядан энг сўнгги русумдаги замонавий технологияларни келтириш бўйича шартномалар имзолаганмиз. Ҳамкорларимиз ускуналарни шу йилнинг июнь ойигача етказиб беришади. Унгача биз ҳам қурилиш ишларини якунига етказиб, йилнинг иккинчи ярмида ишлаб чиқариш ҳажмини кескин оширамиз. Ана шунда корхонамиз кунига 6,5 тонна маҳсулот тайёрлаш қувватига эга бўлади. Юздан ортиқ янги иш ўрни яратилади. Энг муҳими, экспорт салоҳиятимиз ҳозиргидан бир неча баробар юқори бўлади.\nТумандаги йигирмага яқин экспортёр саноат корхоналари томонидан шу йилнинг январь ойида қарийб 1 миллион долларлик мол-маҳсулот экспорт қилинган бўлса, йил якунига қадар жами 11 миллион 195 минг доллар миқдоридаги маҳсулот хорижга чиқарилиши кутиляпти.\n“Оқ Амур балиқлари” интенсив технология асосида ишлайди\nТумандаги “Оқ Амур балиқлари” фермер хўжалиги вилоятдаги балиқчилик хўжаликлари орасида ўз ўрни, мавқеига эга.\n2009 йилда битта сунъий сув ҳовузида балиқ етиштириш билан иш бошлаган хўжалик бугунги кунда ўнга яқин ҳовузда “луқмаи ҳалол” тайёрламоқда. Фермер томонидан ўтган йил 108 тонна балиқ, 25 тонна балиқ чавоқлари етиштирилди.\n– Президентимизнинг 2017 йил 1 майдаги “Балиқчилик тармоғини бошқариш тизимини такомиллаштириш чора-тадбирлари тўғрисида”ги Қарори соҳа ривожида муҳим қадам бўлди, – дейди “Оқ Амур балиқлари” фермер хўжалиги раҳбари ўринбосари Мақсуд Акрамов. – Қарорга мувофиқ “Ўзбекбалиқсаноат” уюшмаси ва унинг таркибида жойларда балиқчилик тармоғи ташкилотлари ишларини мувофиқлаштирувчи ҳудудий “Балиқсаноат” масъулияти чекланган жамиятлари ташкил этилди. Хусусан, Самарқанд “Балиқсаноат” масъулияти чекланган жамияти бизнинг хўжалигимиз ҳудудида фаолият бошлади.\nМазкур қарорда белгилаб берилган вазифалар асосида хўжалигимизда ҳам балиқ маҳсулотлари ишлаб чиқаришни ривожлантириш, балиқ чавоқларини кўпайтириш ва озуқа базасини мустаҳкамлаш, сув ҳавзалари ресурсларидан оқилона фойдаланиш, шунингдек, балиқ етиштириш жараёнига илмий асосланган усулларни ва интенсив технологияларни жорий этишга алоҳида эътибор қаратилди. Бу борада хорижий тажрибани ўрганиш мақсадида фермер хўжалигимиз етакчиси Вьетнам, Индонезия ва Малайзияда бўлиб, соҳани ривожлантириш юзасидан олиб борилаётган ишлар билан танишиб қайтди.\nАйниқса, Вьетнам давлатида интенсив технология асосида балиқ ва балиқ чавоқлари етиштириш усуллари эътиборни тортгач, мазкур технологияни ўзимизда ҳам жорий этишга қарор қилдик. Шу асосида интенсив усулда балиқ парваришлашга мўлжаланган олтита сунъий сув ҳавзаси, балиқ кўпайтириш инкубация цехлари, омихта ем тайёрлаш, 300 тонналик сиғимга эга музлаткичли омборхона, балиқни қайта ишлаш ва сақлашга мўлжалланган жойлар ташкил этишни ўз ичига олган лойиҳа ишлаб чиқилди. Ушбу лойиҳа давлатимиз раҳбари томонидан ҳам маъқуллангач, уни амалга оширишга киришилди.\nЛойиҳани ҳаётга татбиқ этиш мақсадида “Ипотека банк» томонидан фермер хўжалигига 5 миллиард 230 миллион сўм кредит ажратилди. Бугунги кунда интенсив усулда балиқ етиштиришга мўлжалланган сунъий сув ҳавзалари ташкил этиш якунига етказилган. Инкубация цехлари, омихта ем тайёрлаш ва музлаткичли омборхона, ишчилар учун тураржойлар қурилиши ҳам яқин орада якунланади. Омборлар учун эса хориждан замонавий технологиялар келтириб ўрнатиш бўйича келишувларга эришилган.\n– Лойиҳа амалга ошгач, ушбу ҳовузларнинг ўзида йилига 300 тонна балиқ етиштириш имконияти яратилади – дейди М.Акрамов. – Шунингдек, вилоятимиздаги балиқчилик хўжаликларини чавоқ билан таъминлаш кўрсаткичлари ҳам анча ошади.\nМазкур лойиҳалардан ташқари, бугунги кунда туманда интенсив ёнғоқзорлар ташкил этиш учун “Самарқанд мева-сабзавотлари” масъулияти чекланган жамиятига 14,6 гектар, “Миронқул мева-сабзавотлари” МЧЖга 159 гектар ер майдонлари ажратилиб, кўчат экишга тайёрланган. “Мароқанд парранда” паррандачилик корхонаси негизида эса 2 миллион бош курка боқишга мўлжалланган лойиҳа амалга оширилади. Бунинг учун корхонага ер майдони ажратилган.\nFолиб Ҳасанов, Алишер Исроилов.\nОхирги ўзгариш: 08/02/2018 20:27. Кўрилганлиги: 701\nМатериал манзили: https://samarkand.uz/press/news/yangi-loyihalar-imkoniyatlari


Андижонда «фаслий касаллик». Ҳайдовчиларнинг умри кутиш билан ўтмоқда\n09:20 / 31.12.2017\nСўнги уч ҳафта давомида Андижон вилоятининг барча туманларида фаолият юритаётган автомобилларга метан газ қуйиш шохобчаларида турнақатор навбатлар пайдо бўлган. Автомобиллар эгалари 5-6 соатлаб газ қуйилишини кутиб, қимматли вақтларини йўқотишмоқда.\nГаз қуйиш шохобчалари эгалари бу ҳолатни қиш фаслида аҳолига газ бериш масаласи биринчи даражали бўлгани учун, метан газ қуйиш масканларига паст босимда газ берилаётгани билан изоҳламоқда.\n«Жалақудуқ туманидаги заправкаларда аҳвол жуда ачинарли. Мана 30 декабрь куни тонгги соат 6:00да автомашинамга газ қуйиш учун масканга келдим. Соат 12:30 бўлди ҳамки, ҳали навбат келиш у ёқда турсин, шохобча ичига кирганим ҳам йўқ. Навбатда турганларнинг охири кўринмайди. Ачинарлиси, масканнинг чиқиш жойидан таниш-билишчилик қилиб, 15-20 дақиқа ичида балонини тўлдириб чиқиб кетаётганлар бор. Шохобча эгасидан бунга изоҳ сўраганимизда, гапимизни эшитишни ҳам исташмаяпти.\nНаҳотки, бундайларга чора қўллайдиган ташкилотни ўзи бўлмаса? Яна бир ноқулайлик туғдираётган жиҳат, газ қуйиш масканларини соат 8:00дан 17:00гача ишлайдиган қилиб қўйишди. Бу давлат ишида, умуман иш вақти белгиланган кишилар учун жуда катта ноқулайлик-ку?», дея ёзади Андижон вилояти, Жалақудуқ туманидан мурожаат қилган ўқувчимиз.\nШуни алоҳида таъкидлаш зарурки, вилоятнинг барча туманларида аҳвол шундай. Автомашина эгаларининг қимматли вақти газ қуйиш масканларида ўтиб кетмоқда.\nЮқоридаги ҳолат бугун пайдо бўлиб қолгани йўқ. Ҳар йили қиш ойларида мана шу муаммо кузатилади. Соҳа мутасаддилари мазкур камчилик борасида ёз ойларида аниқ режа ишлаб чиқармадилар. Мана яна қиш мавсумида доимий давом этадиган «Фаслий касаллик»ка яна дуч келинди.